text:
Il blog di Internazionalitari al nas di une trasmission di Radio Onde Furlane e al fevele, cuntun tai nazionalitari, des nazions cence stât e des minorancis nazionâls de Europe.
18/01/12
Moldova: prime condane par ofesis razistis cuintri dai rom
Slovens: prime cjarte bilengâl a Cividât
Republiche ceche: a cressin menacis e violencis di stamp raziâl
Galizie: progjet radiofonic pai fevelants galizians gnûfs
Gales: la Cymdeithas pronte a di un mudament radicâl
Irlande dal Nord: sucès pal ûs dal gaelic intai bus di Belfast Ovest
Tatarstan: protestis in Russie, sburt par incressi l’autoguvier
Abkhazie: pe prime volte i abkhazis a son maiorance
17/01/12
Di gnûf in vore
05/05/11
La lodule e cjante inmò la sô cjançon di libertât
Ai 5 di Mai dal 1981, daspò 66 zornadis di siopar de fam, al murive inte preson di Long Kesh, in Irlande dal Nord, Bobby Sands.
Intal siopar a pierderin la vite altris nûf fantats, ducj volontaris dal Esercit Republican Irlandês (IRA) o dal Esercit di Liberazion Nazionâl Irlandês (INLA) tra i 24 e i 30 agns: Francis Hughes, Patsy O’Hara, Raymond McCreesh, Joe McDonnell, Martin Hurson, Kevin Lynch, Kieran Doherty, Thomas McElwee e Michael Devine.
Di cuant che, intal 1976, lis autoritâts britanichis ur vevin gjavât il status di presonîrs politics, centenârs di fantats e di fantatis impresonâts a vevin inviât formis diviersis di proteste, de blanket protest ae no-wash protest, prime di rivâ al siopar de fam. Dut chest par mostrâ al mont intîr che no jerin criminâi comuns come che invezit a cirivin di fâ crodi lis autoritâts britanichis: se a riscjavin la vite, o di jessi condanâts cence un procès just, impresonâts e torturâts al jere parcè che a combatevin pai dirits e pe libertât dal lôr popul.
Daûr de lote di chescj presonîrs e jere une comunitât interie: baste pensâ che, pôc prime di murî, Sands al jere stât elet parlamentâr cun passe 30 mil vôts, e che al so funerâl a jerin cent mil personis. “Se no rivin a sdrumâ il desideri di libertât no puedin crevâti; – al scriveve Sands – no mi crevaran parcè che il gno desideri di libertât e la libertât dal popul irlandês a son tal gno cûr.” 30 agns daspò, il lôr sacrifici al reste un simbul di resistence par ducj chei che a lotin pe justizie e pe libertât.
04/08/10
Paîs Catalans: presentâts doi gnûfs sogjets indipendentiscj
Il panorame politic catalan al è in moviment daspò de sentence dal tribunâl costituzionâl spagnûl sul Statût di autonomie e de boçadure de bande dal Parlament catalan de leç di iniziative popolâr par inviâ un referendum su la indipendence. Tune conference stampe tignude ai 20 di Lui i deputâts catalans Uriel Bertran (ERC) e Alfons López Tena (CiU), intune cul fondadôr di Democràcia Catalana Joan Laporta, a àn presentât Solidaritat Catalana per la Independència, un cartel là che a àn invidât dutis lis formazions nazionalistis catalanis a dâsi dongje cun doi obietîfs di fonde, ven a dî: presentâ une candidature unitarie pes prossimis elezions cul impegn a proclamâ la indipendence de Catalogne di ratificâ po cuntun referendum popolâr; e meti in pîts un guvier provisori che al puarti ae creazion di un stât catalan dentri de Union Europeane. Une setemane dopo, denant dal cidin o des reazions clipis rivadis dai principâi partîts catalans tant che CiU e ERC, i trê a àn comunicât che a laran indenant cul progjet cence spietâ chei altris. Une adesion e je invezit rivade dal president di Entesa de Progrés Municipal, Jordi Fàbrega, intant che la associazion politiche Reagrupament e à mostrât di jessi interessade a aderî al progjet. Intes prossimis elezions pal Parlament catalan, dut câs, il spazi dal indipendentisim al sarà rapresentât ancje de liste Sí – Coalició per la Independència cu la partecipazion di diviers sogjets politics extraparlamentârs e personaçs di prin plan dal catalanisim militant.
Font: Nationalia, 29/07/10; VilaWeb, 20/07/1o
Irlande: Long Kesh nol sarà sdrumât
La ex preson di Long Kesh (The Maze pai britanics) e rapresente un lûc simbul de storie resinte de Irlande dal Nord, baste pensâ ai siopars de fam dal 1981 o ancje ae funzion impuartante che e à vût pal riscat de lenghe gaeliche. Zaromai di agns si fevelave di sdrumâle jù di plante fûr par lassâ puest a gnovis areis comerciâls e residenziâls. Cumò però la bataie par fâ in maniere che e deventàs un lûc de memorie, puartade indenant soredut dai republicans, e à fat un pas indenant. Cun di fat, il guvier nordirlandês al à decidût che diviersis struturis de ex preson, tant che la infermarie e il Bloc 6, a saran conservadis e che ta chel sît si crearà un centri di nivel european pe risoluzion dai conflits e pe costruzion de pâs. Cun di plui, in altris areis ristruturadis, si darà acet ancje ai uficis de Royal Ulster Agricultural Society.
Font: BBC, 29/07/10
France: preocupazion pes misuris cuintri dai rom
La decision anticipade dal president francês Nicolas Sarkozy di disbratâ vie ducj i cjamps rom e di inviâ la espulsion massive dai rom rumens e bulgars e à jevât reazions preocupadis sedi dentri che fûr dal stât francês. Lis organizazions pai dirits umans e diviers partîts francês a àn za fevelât di iniziative di stamp razist e xenofobic. Il Centri european pai dirits dai rom (ERRC) al à dite che il guvier francês, impen di menaçâ chest gjenar di azions, al varès di rispietâ la Cjarte sociâl europeane che al è za daûr a violâ propit par chel che si riferìs aes condizions abitativis dai rom. Cun di plui, dal moment che i rom rumens e bulgars a son citadins comunitaris, no si pues intervignî cun espulsions arbitrariis e massivis. Il guvier rumen si è declarât disponibil a colaborâ cun chel francês, ma dome par favorî la integrazion dai siei citadins, cence diferencis etnichis, intal stât francês.
Font: ERRC, 29/07/10; Balkan Insight, 29/07/10
Irlande: polemiche intal Nord sui fonts pes scuelis gaelichis
Un grup di parlamentârs unioniscj al à contestât la decision de ministre pe istruzion de Irlande dal Nord, Caitriona Ruane, di finanziâ cuatri gnovis scuelis là che la lenghe veicolâr e je il gaelic. Pai rapresentants unioniscj, di fat, chestis scuelis a ufrissin plui puescj di chei che a son domandâts e invezit di vierzint di gnovis si varès di proviodi a razionalizâlis. No le pense cussì la ministre che e spieghe che il numar di fruts che a frecuentin lis scuelis gaelichis al è daûr a cressi e, viodût che di struturis dal gjenar no ‘nd è tantis, si à di rispuindi aes domandis che a rivin dal teritori.
Font: BBC, 28/07/10
Gales: pal Plaid Cymru il guvier britanic al penalize il galês
Il Plaid Cymru al à domandât ai rapresentants dal guvier britanic, poiât di une coalizion tra Conservadôrs e Liberâi Democratics, dai sclariments in mert al progjet di taiâ di un cuart i fonts pe radiotelevision publiche in lenghe galese S4C. Un tai di cheste fate, al lamente il partît nazionalist galês, in plui di meti in pericul la programazion de emitente al larès a colpî cun fuarce ancje la industrie audiovisive galese. Il Plaid Cymru al segnale ancje i pericui des modifichis ae leç su la imigrazion che a previodin che cui che al ven a studiâ intal Ream Unît al vedi di dimostrâ almancul un nivel medi di cognossince dal inglês. Pal partît galês si à di pensâ des deroghis par cui che al rive par studiâ dome il galês, come tal câs dai students des comunitâts di divignince galese de Patagonie.
Font: Plaid Cymru, 23/07/10
Paîs Basc: nuie multis pes aziendis che no rispietin i dirits linguistics
L’esecutîf de Comunitât Autonome Basche, vuidât dal socialist Patxi López, al à fat savê che al cambiarà il decret sui dirits linguistics dai consumadôrs. In pratiche si gjavaran vie lis sanzions previodudis pes aziendis che no garantissin il rispiet dai dirits linguistics dai bascs. Dal moment che il procès di modifiche al domande un pôc di timp, il guvier basc al à decidût di spostâ di un an indenant la jentrade in vore dal decret che al varès vût di deventâ operatîf ai 17 di Lui. Dal moment che lis multis no saran plui in vore, al reste di capî cemût che si sanzionarà chês impresis che a cjapin bêçs par svilupâ l’ûs de lenghe basche, ma po ju doprin par altris fins.
Font: Gara, 23/07/10
Sud Tirôl: e je vuere vierte su la toponomastiche
Scuintri dûr jenfri il guvier talian e la Provincie autonome di Bolzan par vie de segnaletiche metude sù de AVS, o sei la associazion alpine sudtirolese, sui trois di mont dal Sud Tirôl. La plui part dai cartei e je dome par todesc e chest al à jevât lis protestis prime dai CAI e po des autoritâts talianis che a àn pretindût che la Provincie di Bolzan e gjavàs dute la segnaletiche monolengâl par meti al so puest dai cartei bilengâi. La Provincie e à ricuardât che la segnaletiche e je stade metude di un sogjet privât e cence spindi bêçs publics e che, duncje, no i tocjarès a jê di intervignî. Dut câs, ogni acuardi cul guvier talian al è stât impussibil ancje par vie dai timps imponûts di Rome (cuasi 40 mil cartei di sostituî intun an) e de pretese di meti formis talianis ancje là che no ‘nd è di tradizionâls. Sot vie, la cuestion principâl e somee jessi propite cheste, ven a dî la imposizion di nons talians che no son mai esistûts ma che a son stâts inventâts e imponûts intai agns dal fassisim. Propit il teme cjalt de toponomastiche al è ancje al centri di une propueste di leç fate indenant ta chestis zornadis de SVP, partît maioritari in Sud Tirôl, par cirî une soluzion al probleme.
Font: Alto Adige, 22-26/07/10
Cossovo: la Cort internazionâl di justizie e poie la indipendence
La Cort internazionâl di justizie e à dite che la declarazion unilaterâl di indipendence dal Cossovo no va cuintri de legalitât internazionâl. La sentence e va a rispuindi ae risoluzion presentade de Serbie denant de ONU par domandâ che la Cort si pronunciàs su la legalitât de indipendence declarade dal Cossovo intal Fevrâr dal 2008. Cundut che no je une sentence vincolante, chel istès si trate di un at impuartant che al è stât saludât cun sodisfazion des autoritâts cossovanis e che si crôt che al slargjarà il numar dai stâts che a àn ricognossût la sô indipendence (dai 191 membris de ONU a son dome 69 chei che lu àn za fat). Reazions une vore critichis a son invezit rivadis de Serbie, di dulà che si à fat savê che no si ricognossarà la indipendence dal Cossovo. Di plui bandis si à ancje segnalât che cheste sentence e darà un sburt a dutis chês comunitâts nazionâls che a vuelin deventâ indipendentis, tant che la Catalogne o la Scozie, o che a domandin il ricognossiment de lôr indipendence, tant che la Ossezie meridionâl o la Transnistrie. Dut câs, un dai stâts plui preocupâts pe sentence al è chel bosgnac che al à pôre che cheste decision e dedi un sburt ae indipendence de part serbe de Bosgne (Republika Srpska). Al è ancje cui che al pense che daspò di cheste sentence si varà di fâ un altri sfuarç par normalizâ i rapuarts tra Serbie e Cossovo cul ricognossiment di une autonomie speciâl pe part a maiorance serbe o fintremai cuntune modifiche dai confins.
Font: Nationalia, 22 e 27/07/10; Balkan Insight, 22/07/10
Kurdistan: il PKK al propon un acuardi pe fin de lote armade
Il Partît dai Lavoradôrs dal Kurdistan (PKK) al à fat indenant une gnove propueste par bandonâ in maniere definitive la lote armade. In cambi de rinuncie ae violence, il PKK al domande al guvier turc di acetâ un fermait il fûc e di meti fin ai atacs cuintri dai civîi e ae repression in at cuintri des organizazions politichis curdis. Il procès di pâs, al zonte il moviment curdi, al varès di davuelzisi sot de supervision de ONU. Se la Turchie e ves invezit di refudâ ancje cheste propueste, al zonte il PKK, la uniche soluzion pussibile e sarà chê de indipendence dal Kurdistan.
Font: Nationalia, 21/07/10
Sardegne: evitât il tai dai fonts pe lenghe sarde
E je lade a bon fin la proteste inmaneade cuintri dal tai des risorsis pe lenghe sarde che la aministrazion regjonâl e veve pensât di meti in vore. Sul imprin, la Zonte regjonâl e veve chê di smiezâ i fonts pe lenghe (che a rapresentavin l’un par cent des risorsis a disposizion dal assessorât pe culture). Daspò des azions di proteste metudis in at dai operadôrs dal setôr la Regjon e à decidût di mantignî dome i tais previodûts pes universitâts, che a àn ancjemò di spindi i bêçs che a àn vût pe lenghe sarde. Lis iniziativis di proteste a son stadis coordenadis dal Comitât pe lenghe sarde (Comitadu pro sa limba sarda) che ai 22 di Lui al à ancje inmaneât une manifestazion denant dal palaç dal Consei regjonâl a Casteddu / Cagliari.
Font: LsU / Comitadu pro sa limba sarda, 20-23/07/10


c: text/html

text:
Il guvier
scozês al à decidût di incressi di 350 mil sterlinis i
finanziaments par BBC Alba, la rêt radiotelevisive publiche che e
trasmet par gaelic. Il canâl al è in vore za di cinc agns e al va
dilunc a cressi il so atrat. In dì di vuê al à un public setemanâl
di passe 600 mil personis, intant che l’an passât si calcole che
plui di 4 milions di personis a vedin cjalât i programs di BBC Alba
su iPlayer. L’esecutîf scozês al finanziarà ancje une campagne
svilupade dal Bòrd na Gàidhlig par sburtâ la incressite dai
professôrs in stât di insegnâ il e par gaelic.
Font:
Gaelport, 18/10/13

robotstxt: allowed

filter: keep


text:
Salmond al à fat savê che ai 26 di Novembar al sarà rindût public il “libri blanc de indipendence” là che, dongje des resons par cjapâ cheste strade, si cjatarà il program dal percors istituzionâl di fâ intal câs che la maiorance e disi di sì ae indipendence che al varà il so moment principâl intes elezions dal prin Parlament scozês indipendent inte Vierte dal 2016. Salmond al à dite che la int de Scozie e à za vût une cerce dai efiets positîfs de indipendence ta chei cjamps tant che salût e educazion là che il Parlament scozês al à za in man lis competencis primariis e al à duncje invidât ducj a resonâ su trop che si larès in miôr se dutis lis decisions a fossin cjapadis in Scozie. Il leader dal SNP al à ancje ribatût a chê che al à definît la “campagne de pôre” puartade indenant dai unioniscj e centrade massime sul boboròs di un paîs indipendent che nol starà in pîts dal pont di viste economic. Une pôre che no à fondis, al à dite, se si pense che la Scozie e je il produtôr principâl di petroli de UE e che dome cul turisim a lavorin 200 mil scozês.
Il blog di Internazionalitari al nas di une trasmission di Radio Onde Furlane e al fevele, cuntun tai nazionalitari, des nazions cence stât e des minorancis nazionâls de Europe.
25/10/13
Scozie: la indipendence al centri dal congrès dal SNP
Salmond al à fat savê che ai 26 di Novembar al sarà rindût public il “libri blanc de indipendence” là che, dongje des resons par cjapâ cheste strade, si cjatarà il program dal percors istituzionâl di fâ intal câs che la maiorance e disi di sì ae indipendence che al varà il so moment principâl intes elezions dal prin Parlament scozês indipendent inte Vierte dal 2016. Salmond al à dite che la int de Scozie e à za vût une cerce dai efiets positîfs de indipendence ta chei cjamps tant che salût e educazion là che il Parlament scozês al à za in man lis competencis primariis e al à duncje invidât ducj a resonâ su trop che si larès in miôr se dutis lis decisions a fossin cjapadis in Scozie. Il leader dal SNP al à ancje ribatût a chê che al à definît la “campagne de pôre” puartade indenant dai unioniscj e centrade massime sul boboròs di un paîs indipendent che nol starà in pîts dal pont di viste economic. Une pôre che no à fondis, al à dite, se si pense che la Scozie e je il produtôr principâl di petroli de UE e che dome cul turisim a lavorin 200 mil scozês.


text:
Il romanç
Al è un fat di veretât che il re inglês Ricart Cûr di Lion al à scjavaçât fûr par fûr il Friûl par tornâ tal so Paîs, daspò finide malementri la Tierce Crosade.
Nus al contin storics e scritôrs forescj e un cetancj dai nestris, ma ducj cence palesâ trops detais in plui dal fat nût e crût: pôc e nuie sul sît dal litorâl adriatic che Ricart al à metût pît a rive in Friûl; nuie su trops dîs ch'al à scugnût fermâsi chenti; nuie dibot sul trop di crosâts che si menave daûrsi par frontâ i pericui ch'al varès incuintrât zirant par mieze Europe prin di rivâ te sô isule; nuie su cui che lu compagnave te traviersade des tieris dal Patriarcje di Aquilee che in chê volte al «regnave» in Friûl e che di sigûr al podeve judâ o contrastâ il so passaç.
I pelegrins ch'a tornavin di Tiere Sante, massime chei ch'a vevin stât a bati tes crosadis, a gjoldevin in dute Europe di un tratament speciâl, une sorte di ausvais diplomatic, figurâsi un re crosât! E massime chel re che la sô famee, chê dai d’Angjù, a veve un cont viert cu la Glesie.
Di fat il pari di Ricart, Indrì II, al veve fat sassinâ Tomâs Becket, il vescul primât de Glesie di Anglie. Il fat al jere stât sucedût dal 1170 cuant che Ricart al veve nome che tredis agns e ancje s’al jere pôc plui di un frut, chel malfat di so pari no s’al jere dal sigûr dismenteât.
E no jerin passâts trê agns che il Pape Lissandri III al veve beatificât il martar inglês. E la sô devozion si jere slargjade intun amen in dute la Europe e e jere rivade daurman ancje in Friûl, tant al è vêr che te basiliche di Aquilee za tal 1180 il patriarcje al veve benedît un altâr di marmul cu la figure dal gnûf sant dongje di Sant Pieri e dal Crist.
La storie di Ricart in Friûl in ogni câs e je in chescj pôcs fats ancje se significatîfs. Ma no la nestre storie. O vin lavorât di fantasie, che ben s’intint, ma cence mai tradî chê ch’a àn scrit i storics di profession.


text:
Il prin ministri scozês Alex Salmond (SNP) al à comunicât che il so guvier al zontarà vie pal an altris 800 mil sterlinis ai 2 milions e 150 mil za previodûts pe educazion in lenghe gaeliche. La gnove e je stade comentade in maniere une vore positive dal Bòrd na Gàidhlig, la agjenzie pe lenghe gaeliche, che al à sigurât che cun chescj fonts si varà la pussibilitâts di incressi il numar di scuelis là che si dopre il gaelic. Cun di plui, dentri de fin dal an, al sarà metût jù un gnûf plan cu lis azions che si metaran in vore par slargjâ il numar des personis che a fevelin cheste lenghe. La conferme e je rivade dal ministri pal gaelic Michael Russell.
Font: Bòrd na Gàidhlig, 03/08/09


text:
lunedì 30 gennaio 2012
IMPUGNADE (UNE ALTRE VOLTE) LA LEÇ REGJONÂL SUL WELFARE. IL GUVIER: INCOSTITUZIONÂL
Ai 27 di zenâr il guvier Monti al à impugnât (une altre volte) la leç sul welfare de Regjon Friûl Vignesie Julie. La maiorance Pdl-Leghe-Udc e veve modificade la leç daspò de prime impugnazion par incostituzionalitât di bande dal guvier Berlusconi e dopo che e jere rivade notizie di une procedure di infrazion di bande de Union Europeane. Cun di plui plui di cualchi comun de regjon al jere stât condanât par vê aplicât lis normis dal "welfare padan". Evidentementri il centri drete regjonâl a nol à imparade la lezion e la gnove boçadure e riscje di provocâ il caos o salacor fintremai un bloc inte erogazion dai contribûts. Il segretari de Cgil Franco Belci al à comentât: "daspò dal guvier Berlusconi ancje il guvier Monti al à contestât il radicalisim ideologjic de zonte intal perseguî ostinadementri une politiche di discriminazion dai migrants, e, plui in gjenerâl dai no residents. Nol è dubi che la responsabilitât plui grande e sedi di cirî tes politichis xenofobis de Leghe. Ma un gradin plui sot si metin Tondo, che tant che president de Regjon al varès di interpretâ la sensibilitât di dute la comunitât regjonâl e savê cjalâ ancje ae nestre storie e Molinaro, in chest câs masse propens a sacrificâ i valôrs dal sô partît a lis resons de stabilitât de maiorance". Lei ca la notizie sul sît dal Centri Balducci e de Rêt Dirits Fvg e il coment de Asgi e dal conseîr regjonâl dal Partît Democratic Franco Codega.
lunedì 23 gennaio 2012
"VOCI DALL'INTERNO DEL CAMPO": ZORNADE DE MEMORIE A CJARLINS
La sezion Anpi Cjarlins-Maran, in colaborazion cul Comun di Cjarlins, in ocasion de Zornade de Memorie 2012 e invide a partecipâ ae serade che si davuelzarà sabide ai 28 di zenâr, a lis 20.30, alì de sale parochiâl di Cjarlins. Daspò de introduzion e dai salûts di Marco Balestra, president provinciâl Aned, al vignarà presentât il spetacul teatrâl "Voci dall'interno del campo" ispirât dal libri di Alessandra Kersevan "Un campo di concentramento fascista Gonars nel '42-'43" ed. Kappa-Vu.
Pubblicato da PD Palazzolo dello Stella a 16:30 Nessun commento:
Etichette: alessandra kersevan, aned, anpi, antifassisim, basse furlane, cjarlins, friûl, gonars, libris, maran, marco balestra, memorie, teatri, zornade de memorie
"IL CUMUN, STORIE DES ISTITUZIONS DI PALAÇÛL, BLANCJADE E MARIANIS 1349-2012"
Domenie ai 5 di fevrâr, a lis 10.30, alì de Sale A. Biasutti de Aziende Marianis-Volpares di Blancjade le Associazion "La Bassa" e presente il libri di Giuliano Bini "Il Cumun, Storie des Istituzions di Palaçûl, Blancjade e Marianis 1349-2012".
TONDO AL MOLE IL VUES: VOLPARES NO SI VENT
Renzo Tondo al mole il vues (pal moment). Dopo vê pandût la volontât di vendi la Aziende Volpares (pe seconde volte, il nestri al è recidîf) stiçânt la reazion di ducj i sindics dal teritori e dai conseis comunâi di Palaçûl, Prissinins, Lignan, Tisane, Muçane e Rivignan (li che i conseîrs dal Partît Democratic e an presentât ordins dal dì cuintri la vendite e pal rilanç de aziende votâts pardut ae unanimitât) finalmentri il president de zonte regjonâl al à fat marcje indaûr. Lei ca l'articul sul Messaggero li che si fevele di une resinte visite a Volpares e des sôs ultimis declarazions. Dut câs, noaltris o restin in vuaite ......
sabato 21 gennaio 2012
SALVIN I REFERENDUM SU LA AGHE PUBLICHE
FIRME ANCJE TU
INCUINTRI CUL SENATÔR PEGORER A GRIDISCJUTE
Il circul Pd di Vildivar adun cui circui dal teritori al invide a partecipâ a une serade di discussion e informazion cun rivuart ae situazion politiche a livel locâl, regjonâl e nazionâl che si davuelzarà vinars ai 27 di zenâr alì de Tratorie Da Toni di Gridiscjute. Relazion introdutive e partecipazion al dibatit dal Senatôr dal Pd Carlo Pegorer.
lunedì 16 gennaio 2012
CONVOCADE LA DIREZION PROVINCIÂL DAL PD
Convocade par lunis ai 23 di zenâr 2012, a lis 19.00, alì de sede dal Pd di Udin in Vie Joppi n.63, la Direzion Provinciâl dal Partît Democratic.
Dome doi ponts intal ordin dal dì:
1) Determinazions di adotâ cun rivuart ae iniziative inmaneade di bande de Union des Provinciis Talianis (UPI) "Consei Provinciâl Viert" che si davuelzarà ai 31 di zenâr 2012 par discuti dal futûr des Provinciis ae lûs dal procès di riformis inviât di bande dal guvier nazionâl."
2) Variis e eventuâls
venerdì 13 gennaio 2012
CORS DI FORMAZION DAL PD A UDIN E PORDENON: "ENERGJIIS PAR CAMBIÂ IL PRESINT: LEGJISLAZION, PROGRAMAZION, SALÛT, ENERGJIIS RINOVABILIS E IMPAT SUL TERITORI".
Le Aree Formazion dal Pd dal Friûl-Vignesie Julie e la Associazion EcoDem e an inmaneât un cors di formazion par sindics e aministradôrs sul teme de energjie: "Energjiis par cambiâ il presint: legjislazion, programazion, salût, energjiis rinovabilis e impat sul teritori".
I incuintris si tignaran a Udin e Pordenon cun chest calendari (18.30-21.30):
Lunis ai 16 di zenâr a Udin
Lunis ai 23 di zenâr a Pordenon
LA NORMATIVE, LA PROGRAMAZION
Salûts di Furio Honsell, Sindic di Udin
Intervents di Matteo Mazzolini, APE Agjenzie pe Energjie FVG e Mariagrazia Santoro, Architet
Lunis ai 30 di zenâr a Udin
Lunis ai 6 di fevrâr a Pordenon
BIOGAS E BIOMASSIS: OPORTUNITÂTS E RISIS
Introduzion di Fabio Tommasi, Aree Science Park Trieste
Intervents di Giorgio Cavallo, Legambiente FVG, Gustavo Mazzi, ISDE FVG e Coordenadôr dal Forum Ambient PD FVG
Vinars ai 10 di fevrâr Udin
Vinars ai 17 di fevrâr Pordenon
FOTOVOLTAIC, PRODUZION ENERGJETICHE E IMPAT SUL TERITORI
Introduzion di Francesco Ferrante, Senatôr
Intervents di Cristiano Gillardi, Legambiente FVG e Toni Zambon, President regjonâl AIAB, Associazion Taliane agricultôrs biologjics
Par info e iscrizions:
UDIN
Elio Baracetti, 349.3161385
Fabiano Turoldo, 333.8012021
PORDENON
Bepi Moras, 336.380181
Domenico Pepe, 345.5839923
Pubblicato da PD Palazzolo dello Stella a 16:59 Nessun commento:
Etichette: ambient, aministrazion, cors di formazion, ecodem, energjie, formazion, friûl, normative, partît, pordenon, programazion, salût, teritori, udin
LA MANOVRE MONTI E LA POSIZION DAL PD: LUNIS INCUINTRI PUBLIC A DAEL
Il Circul dal Pd di Dael e Visc us invide a partecipâ al incuintri public "Dopo il disastri dal Guvier Pdl-Leghe Nord al covente salvâ il Paîs: la manovre Monti e la posizion dai Democratics" che si davuelzarà lunis ai 16 di zenâr 2012, a lis 20.30, alì de sale civiche di Dael. Introduzion dal segretari di circul Rudi Buset e intervents di Mauro Travanut, conseîr regjonâl dal Pd e di Carlo Pegorer (te foto), senatôr dal Pd.
giovedì 5 gennaio 2012
5.1.2011
Doi events impuartants e emozionants vuê dopomisdì a Udin: a lis 15.30 il tribût a Tina Modotti pal inovâl de sô muart alì de sô cjase nadâl di Borc Praclûs cun tancj artiscj e tante, tantissime int e, a lis 18.00 in sale Ajace, la consegne dal sigjîl de citât a Guerrino Ceccotti di bande dal Sindic Furio Honsell. Pai siei otante agns une biele sodisfazion ma Guerrino, che intal so intervent zuiât sul fîl de memorie par rivâ ae atualitât al à ricuardât ancje lis Lotis dal Cormôr e chês dal Cotonifici Udinês, si la meretave dute.
mercoledì 4 gennaio 2012
TAULE TARONDE A MONFALCON: LAVÔR VUÊ
Le Associazion Culturâl Apertamente, in colaborazion cul Piccolo e le Fondazion Nord Est, e invide a partecipâ ae cunvigne sul teme “Lavoro Oggi – Lavôr Vuê” che si davuelzarà sabide ai 14 di zenâr, a lis 10.00, alì dal Europalace Hotel, in Vie Cosulich 20 a Monfalcon.
Introduzion: Paolo Possamai, diretôr dal Piccolo
Senaris di riferiment: Stefano Musso, docent di storie dal lavôr ae Universitât di Turin “Storie dal lavôr in Italie de unitât al dì di vuê”, Daniele Marini, Universitât di Padue, diretôr sientific Fondazion Nord Est “Il lavôr che al cambie”.
Taule taronde: Giuseppe Morandini, Casse di Sparagn dal Friûl - Vignesie Julie “Credit e lavôr”, Franco Belci, segretari regjonâl CGIL FVG “Lavôr e dirits”, Michele Degrassi, manager “Delocalizazion o internazionalizazion?”, Giulio Bellinato, docent di storie economiche ae Universitât Bicocca di Milan “Cantîrs e plui in là: la situazion locâl”
Pubblicato da PD Palazzolo dello Stella a 09:09 Nessun commento:
Etichette: associazion apertamente, dibatit, dirits, economie, friûl-vignesie julie, imprenditorie, lavôr, monfalcon, politiche, sindacâts, universitât
LETARE VIERTE DI SILVANA FACHIN SCHIAVI: LA DIFERENCE JENFRI LIS PERAULIS E I FATS
Ca sot la letare vierte che la prof.re Silvana Fachin Schiavi e à indreçât al President dal Consei Regjonâl Maurizio Franz in relazion aes declarazions dal politic de Leghe Nord in ocasion dal inovâl de muart dal leader autonomist furlan Pre Checo Placerean. La prof.re Schiavi no lis mande a dî e, podaressin zontâ, une vore des sôs critichis si podaressin slargjâ a cetancj di lôr sentâts in Consei Regjonâl a Triest ......
LETTERA APERTA AL PRESIDENTE DEL CONSIGLIO REGIONALE MAURIZIO FRANZ
Sfogliando in internet i comunicati del Consiglio Regionale ho trovato uno stralcio del discorso commemorativo svolto da Lei Presidente, in ricordo di Pre Checo Placerean, nel venticinquesimo anniversario della morte, avvenuta il 16 novembre 1986. Anche il Messaggero Veneto , nei giorni scorsi , ne ricordava la figura informando i lettori di un convegno che si è tenuto presso la Provincia di Udine e di uno spettacolo teatrale presso il Teatro S. Giorgio. Iniziative apprezzabili ma , a mio avviso , insufficienti e inadeguate per rispettare il testamento morale e culturale di Pre Checo . Mi rifaccio al Suo discorso per porLe alcune domande e porle a tutti coloro che, ricoprendo ruoli istituzionali di responsabilità e avendo i mezzi per ‘dare corpo’ almeno ad alcuni dei temi e realizzare alcuni degli obiettivi che hanno permeato tutta la vita di questo prete scomodo – spesso e a ragione definito il Lutero friulano - esorcizzano in convegni e/o manifestazioni effimere/ di breve durata la sua grande forza propulsiva.
Cito una Sua breve frase: “ Uomo di grande cultura e umanità, di cristallina statura morale con una irriducibile passione per la sua terra e l’identità del suo popolo (…) egli ci ha insegnato a guardare alla nostra storia ( … ) promuovendo una rinascita non solo materiale ma anche culturale di orgoglio e consapevolezza…” Parole pienamente condivisibili ma che contraddicono una realtà così priva di significativi sviluppi che rischia di mortificare anche gli spiriti più combattivi e operosi in mezzo ai quali ho la fortuna di lavorare. A oltre dieci anni dall’approvazione della legge statale n.482/99 siamo ancora in attesa dei decreti applicativi del ministero. Manca un piano organico regionale per la formazione dei docenti e il MIUR sta per avviare un allucinante” master” statale per la formazione degli insegnanti di tutte le 12 minoranze linguistiche del quale nessuno parla e che finirà per frustrare le residue forze degli insegnanti volenterosi che produrrà ricadute ugualmente deludenti sugli insegnamenti e sugli apprendimenti della lingua e della cultura friulana . Il contratto con la RAI previsto dalla legge per trasmissioni radiotelevisive in friulano non esiste ancora e la mancanza di notiziari e di programmi culturali, educativi e d’intrattenimento di qualità contribuiscono gravemente all’erosione lenta e progressiva dell’uso della lingua minoritaria. I contributi statali e regionali diminuiscono di anno in anno e compromettono gravemente la progettazione scolastica che sinora ha supplito la mancata applicazione della legge statale e della legge regionale n.29/del 2007, pregiudicando inoltre l’attività di pregevoli radio locali come “Radio Onde Furlane “ e “Radio Spazio103” nonché quella di associazioni culturali e di organi di stampa che tra innumerevoli difficoltà cercano di mantenere vivo nei friulani l’interesse per la loro lingua e la loro cultura. Non è, caro Presidente Franz, formulando fervorini di circostanza o partecipando alla celebrazione del 45mo anniversario del Movimento Friuli o ad una messa in friulano che si onorano uomini come Pre Checo o Fausto Schiavi o ancora le ‘voci’ dei grandi uomini del passato, ma “agendo concretamente”, per ricordarLe le parole del segretario Marco De Agostini. Vede Presidente, io non sono mai stata iscritta al MF ma ne ho vista la nascita e ho seguito Pre Checo , Fausto Schiavi e molti altri nelle osterie e sulle piazze del Friuli condividendo molte delle loro idee e soprattutto la loro passione, idee e passione che ho coltivato e sostenuto nella mia professione e nell’esperienza politica che ho avuto successivamente l’occasione di fare riuscendo a raggiungere qualche obiettivo che ,ne sono certa, avrebbero apprezzato.Voi della Lega avete governato il Paese per moltissimi anni e da anni governate la nostra Regione e dunque condividete con i vostri alleati la grave responsabilità per la situazione di stallo in cui si trovano ancora questioni di grande rilievo quali una specialità incompiuta, le leggi inapplicate e una condizione generalizzata di stagnazione delle idee e dell’azione politica.
Salûts di rispiet.
Silvana Schiavi Fachin - Presidente del “ Consorzi Lenghe2000”
Pagnacco, 2 gennaio 2012
Pubblicato da PD Palazzolo dello Stella a 09:08 2 commenti:
Etichette: autonomiscj, consei regjonâl, friûl, lenghe furlane, letare, m.franz, minorancis linguistichis, pre checo placerean, s. fachin schiavi
domenica 1 gennaio 2012
ARNALDO BARACETTI: OTANTE AGNS DI BATAIS PAL FRIÛL
Cualchi zornade indaûr Arnalt Baracet al à finît 80 agns. Ancje noaltris si zontin a fâi tancj auguris di cûr e us invidin a lei cheste interviste publicade sul Messaggero Veneto.
«Il Pd, riferimento essenziale per lo schieramento di centro-sinistra, non si richiama alle vecchie formule. Siamo in presenza di qualcosa di nuovo e continuamente evolventesi, di diversità unite dai valori incontrattabili della Costituzione, e convergenti verso uno sviluppo democratico e progressista. Mi piacerebbe che il partito fosse autonomo; non per spaccare l’unità, ma per poter giungere a elaborazioni specifiche, nel quadro di una linea generale condivisa. Perché si parla tanto di federalismo, ma poi vince sempre la visione centralistica dello Stato. E però non si deve deflettere, mai».
«Il Pd, riferimento essenziale per lo schieramento di centro-sinistra, non si richiama alle vecchie formule. Siamo in presenza di qualcosa di nuovo e continuamente evolventesi, di diversità unite dai valori incontrattabili della Costituzione, e convergenti verso uno sviluppo democratico e progressista. Mi piacerebbe che il partito fosse autonomo; non per spaccare l’unità, ma per poter giungere a elaborazioni specifiche, nel quadro di una linea generale condivisa. Perché si parla tanto di federalismo, ma poi vince sempre la visione centralistica dello Stato. E però non si deve deflettere, mai».
Arnaldo Baracetti
Iscriviti a: Post (Atom)


text:
30 marzo 2010
Colonia Caroya e ricuarde il 3 di Avrîl dal 1077
O ai ricevût cun tant tant plasê chest invît pe ricorence dai 3 di Avrîl.
Ta chescj ultins agns cheste date e ven valorizade e ricuardade di tantis aministrazions, ents e associazions, ma viodi che l'aniversari de nassite dal Stât Patriarcjâl di Aquilee che al nassè tal 1077 al sedi celebrât te comunitât furlane di Colonia Caroya in Argjentine a 13.000 km dal Friûl... beh... a mi mi fâs un grant biel efiet!
Compliments ai amîs di Colonia Caroya.
Fracait su la foto par lei miôr.
Ta chescj ultins agns cheste date e ven valorizade e ricuardade di tantis aministrazions, ents e associazions, ma viodi che l'aniversari de nassite dal Stât Patriarcjâl di Aquilee che al nassè tal 1077 al sedi celebrât te comunitât furlane di Colonia Caroya in Argjentine a 13.000 km dal Friûl... beh... a mi mi fâs un grant biel efiet!
Compliments ai amîs di Colonia Caroya.
Fracait su la foto par lei miôr.
26 marzo 2010
Presentazion de Patrie a Lestans
Usgnot o sin a presentâ la Patrie dal Friûl di Març a Lestans a 20.30 li de Somsi in vicul de Latarie: in cuviertine Mauro Corona che al vierç la riviste cuntune lungje interviste.
Un grazie a la Somsi e a Daniele Martina che a àn organizade la serade. Us spietìn ducj.
ps: fracait chi par lei ancje l'avîs su Facebook
Un grazie a la Somsi e a Daniele Martina che a àn organizade la serade. Us spietìn ducj.
ps: fracait chi par lei ancje l'avîs su Facebook
19 marzo 2010
Di Colonia Caroya, auguris papà!
Vuê al è Sant Josef, fieste dal papà. Ancje se o soi di chê altre bande dal mont, jo i fâs i auguris a Giancarlo, il gno.
17 marzo 2010
Que linda que es, esta Colonia que tanto querés
No rivi inmò a capî ben dal dut ce che o stoi vivint ta chestis zornadis...
o ai fat une dì di viaç par avion, par lâ di chê altre bande dal mont e mi somee di jessi in Friûl...
o doi la man a la int per presentâmi e mi sint a rispuindi: o soi Copetti... Bergagna... Roya... Toso... Londero... Cargnelutti... Visintin... Cemût vadie?
o se a son plui zovins, tor de mê etât o jù di li, "Hola, que tal? Yo soi Copetti... Bergagna... Roya... Toso... Londero... Cargnelutti... Visintin..." e ti san a memorie ducj i nons ancje dai nonos e dai nonos bis origjinaris di Glemone, Udin, Osôf, Prât di Cjargne... che a son partîts in nâf di Gjenue tal 1878... zoventût che ti domande di fevelâur par furlan parcè che no lu fevelin, ma a volaressin recuperâ la lenghe che a sintivin a fevelâ dai nonos...
cjatâsi tal mieç de campagne sconfinade, tun vignâl che no tu rivis scuasit a viodi dulà che al finìs e cjatâ un siorut di non Marcetti (il cognon al è scrit Marchetti, ma pronunciât a la castiliane) che al rive cul tratôr, ti salude par castilian "Hola, que tal?" e cuant che i domandi "Mandi, ma lui fevelial par furlan?" e lui ti rispuint "Sigûr, cun plasê, cemût staiso?" e al tache a contâ "O soi partît dal puart di Gjenue a 12 agns cun mê mari tal 1949 e no soi plui tornât...", fevelanti par passe une ore dai cjamps, dal lavôr, de ue che chest an e à cjapade la ploie e al à pierdût passe la metât de produzion, ma il guvier no i darà un franc... e vignî a savê di sô fie, dopo che si sin saludâts e lu vin lassât che al continuàs a lavorâ, che ancje par jê che no fevele une peraule, e jere la prime volte in dute la sô vite che e sintive a fevelâ so pari par furlan...
cognossi il sindic di un comun dongje, Jorge Roberto Visintin, che ti dîs: "Puedio fâus viodi il gno paîs, lu clamìn San Durì, come la frazion di Flaiban"...
Dut chest ti fâs sintî tal cûr emozions che no tu rivis a descrivi fint insom... e ti ven un grop...
Forsit al è il câs di tornâ a scrivi une des primis riis di chest post:
o ai fat une dì di viaç par avion, par lâ di chê altre bande dal mont e O SOI in Friûl...
Lait a viodi alc di plui, fracant chi: www.entract.it/farcadice.html
Grazie Colonia Caroya!
o ai fat une dì di viaç par avion, par lâ di chê altre bande dal mont e mi somee di jessi in Friûl...
o doi la man a la int per presentâmi e mi sint a rispuindi: o soi Copetti... Bergagna... Roya... Toso... Londero... Cargnelutti... Visintin... Cemût vadie?
o se a son plui zovins, tor de mê etât o jù di li, "Hola, que tal? Yo soi Copetti... Bergagna... Roya... Toso... Londero... Cargnelutti... Visintin..." e ti san a memorie ducj i nons ancje dai nonos e dai nonos bis origjinaris di Glemone, Udin, Osôf, Prât di Cjargne... che a son partîts in nâf di Gjenue tal 1878... zoventût che ti domande di fevelâur par furlan parcè che no lu fevelin, ma a volaressin recuperâ la lenghe che a sintivin a fevelâ dai nonos...
cjatâsi tal mieç de campagne sconfinade, tun vignâl che no tu rivis scuasit a viodi dulà che al finìs e cjatâ un siorut di non Marcetti (il cognon al è scrit Marchetti, ma pronunciât a la castiliane) che al rive cul tratôr, ti salude par castilian "Hola, que tal?" e cuant che i domandi "Mandi, ma lui fevelial par furlan?" e lui ti rispuint "Sigûr, cun plasê, cemût staiso?" e al tache a contâ "O soi partît dal puart di Gjenue a 12 agns cun mê mari tal 1949 e no soi plui tornât...", fevelanti par passe une ore dai cjamps, dal lavôr, de ue che chest an e à cjapade la ploie e al à pierdût passe la metât de produzion, ma il guvier no i darà un franc... e vignî a savê di sô fie, dopo che si sin saludâts e lu vin lassât che al continuàs a lavorâ, che ancje par jê che no fevele une peraule, e jere la prime volte in dute la sô vite che e sintive a fevelâ so pari par furlan...
cognossi il sindic di un comun dongje, Jorge Roberto Visintin, che ti dîs: "Puedio fâus viodi il gno paîs, lu clamìn San Durì, come la frazion di Flaiban"...
Dut chest ti fâs sintî tal cûr emozions che no tu rivis a descrivi fint insom... e ti ven un grop...
Forsit al è il câs di tornâ a scrivi une des primis riis di chest post:
o ai fat une dì di viaç par avion, par lâ di chê altre bande dal mont e O SOI in Friûl...
Lait a viodi alc di plui, fracant chi: www.entract.it/farcadice.html
Grazie Colonia Caroya!
09 marzo 2010
Di Jerusalem a Sant Tomâs
Ve ca la locandine dal incuintri di miercus ai 10 di Març che si fasarà a Sant Tomâs. Une biele ocasion par viodi puescj lontans. Par lei miôr, fracait su la foto.
Ducj invidâts!
Ducj invidâts!
08 marzo 2010
Auguris
A son passâts 4 agns che o ai screât il blog e come in chê volte, e tal 2007 e tal 2008, e tal 2009, o fâs i auguris prin di dut a lis feminis, ma ancje a chest gno blog: parcè che nol è nuie di miôr che fâ fieste in compagnie.
Fasint un belançut di chescj agns o scuen ameti di vê vude tante sodisfazion parcè che tantis a son stadis lis manifestazions di preseament, ma ce che mi à fat plui plasê al è stât che divierse int e à cjapade la stesse strade. Un grazie o scuen dîlu al Dree, il prin blogarin furlan.
In pôc timp al è gambiât tant: il Furlanist al à sierât, i blogarins (ancje chei par furlan) a àn tacât a doprâ altris socialnetworks, ma l'impuartant al è vê slargjade la presince de lenghe furlane intun mieç di comunicazion come Internet, ma no dome istituzionâl. Bon, cumò vonde fâ i seriôs e vie a fâ fieste, spietant il prossin compleblog!
Fasint un belançut di chescj agns o scuen ameti di vê vude tante sodisfazion parcè che tantis a son stadis lis manifestazions di preseament, ma ce che mi à fat plui plasê al è stât che divierse int e à cjapade la stesse strade. Un grazie o scuen dîlu al Dree, il prin blogarin furlan.
In pôc timp al è gambiât tant: il Furlanist al à sierât, i blogarins (ancje chei par furlan) a àn tacât a doprâ altris socialnetworks, ma l'impuartant al è vê slargjade la presince de lenghe furlane intun mieç di comunicazion come Internet, ma no dome istituzionâl. Bon, cumò vonde fâ i seriôs e vie a fâ fieste, spietant il prossin compleblog!
07 marzo 2010
Elio a la Bit
Vuê o ai tornât a viodi Elio, un coleghe de Filologjiche che mi à dit di vê stât a la Bit. Mi à proponût di contâ chi ce che al veve viodût a Milan e vulintîr us propon ce che mi à mandât: lait a viodi tai coments...
06 marzo 2010
Un gnûf blog: Comitât pe Autonomie
Us segnali une notivitât te blogosfere furlan: si trate dal blog dal Comitât pe Autonomie e pal Rilanç dal Friûl, che al à come president Gianfranco D'Aronco.
Pal moment al è par talian, ma mi àn garantît che ca di pôc e sarà doprade di plui ancje la lenghe furlane.
Intant benvignûts te Rêt e bon lavôr.
Pal moment al è par talian, ma mi àn garantît che ca di pôc e sarà doprade di plui ancje la lenghe furlane.
Intant benvignûts te Rêt e bon lavôr.
05 marzo 2010
Sipari furlan: Mari Aghe
E continue la edizion 2010 di Sipari Furlan (achì dut il program), cuntun spetacul dedicât ai plui piçui, ma no dome.
Mari Aghe al è il non dal event in sene domenie ai 7 di Març aes 5 dopomisdì tal teatron.
03 marzo 2010
Fevelant a Colonia Caroya
A tachin cheste setemane i incuintris par fevelâ la lenghe furlane...
Fin chi al podarès someâ un normâl invît come che mi 'nt rivin tancj, ma se o fracais su la foto, o viodarês alc di plui: ce che par me al è straordenari al è che cheste iniziative e nas e e ven puartade indenant a Colonia Caroya, une comunitât furlane di chê altre bande dal mont!
Une biele rispueste a ducj chei che a disin che cul furlan no si va di nissune bande...
Compliments ai amîs furlans caroyenses!
Fin chi al podarès someâ un normâl invît come che mi 'nt rivin tancj, ma se o fracais su la foto, o viodarês alc di plui: ce che par me al è straordenari al è che cheste iniziative e nas e e ven puartade indenant a Colonia Caroya, une comunitât furlane di chê altre bande dal mont!
Une biele rispueste a ducj chei che a disin che cul furlan no si va di nissune bande...
Compliments ai amîs furlans caroyenses!
01 marzo 2010
Lu vevi dit jo... BAU!
Il mês di Jugn dal an passât o vevi fat presint la notizie sul cjanîl di Triest e la sdrume di bêçs che al varès costât (fracait il link).
A lei i gjornâi e lis declarazions però, o varessin vût di stâ trancuii parcè che daûr al jere un project financing, cu la partecipazion dai privâts, in maniere che nol varès costât dome su lis cassis publichis...
Jo o vevi ancje fat cualchi considerazion che us torni a scrivi:
"Cun di plui i partners privâts che a varessin di cofinanziâ la opare, no son inmò individûats... ma intant il contribût public al ven assegnât.Cumò mi fâs e us fâs cualchi domande: ma se no vessin di vignî fûr finanziadôrs privâts par cuvierzi la difarence, ce sucedial?" (19.06.2009)
Cumò, a distance di mês, a son scjadûts i tiermins par presentâsi e volêso savê trops privâts che si son ufierts stant che il progjet al jere "tant" interessant?
Lait a lei il prin coment...
A lei i gjornâi e lis declarazions però, o varessin vût di stâ trancuii parcè che daûr al jere un project financing, cu la partecipazion dai privâts, in maniere che nol varès costât dome su lis cassis publichis...
Jo o vevi ancje fat cualchi considerazion che us torni a scrivi:
"Cun di plui i partners privâts che a varessin di cofinanziâ la opare, no son inmò individûats... ma intant il contribût public al ven assegnât.Cumò mi fâs e us fâs cualchi domande: ma se no vessin di vignî fûr finanziadôrs privâts par cuvierzi la difarence, ce sucedial?" (19.06.2009)
Cumò, a distance di mês, a son scjadûts i tiermins par presentâsi e volêso savê trops privâts che si son ufierts stant che il progjet al jere "tant" interessant?
Lait a lei il prin coment...
Iscriviti a: Post (Atom)


text:
Ai
13 di Març, intant di une visite istituzionâl in Cornualie, il prin
ministri vicjari dal Ream Unît, Nick Clegg, al à comunicât che il
guvier britanic al finanziarà cun 150 mil sterlinis la convenzion pe
lenghe corniche, inviade ancjemò intal 2010 cun chê di promovi la
presince di cheste lenghe te scuele e te societât. La convenzion e
sarès scjadude ai 31 di Març e, sul imprin, l’esecutîf britanic
al veve fat savê che no le varès tornade a finanziâ. La gnove
comunicade dal prin ministri vicjari e je stade preseade sei dal
Consei de Cornualie, sei des organizazions impegnadis intal promovi
la lenghe di cheste piçule nazion celtiche. Clegg al à spiegât che
si trate di un invistiment impuartant par vie che, cul promovi la
lenghe, si promôf ancje i caratars origjinâi de Cornualie e si da
cussì un sburt ancje ae economie, massime chê leade al turisim e
aes produzions tipichis.
Font:
Government UK,
13/03/15;
Cornwall Council, 06/03/15


text:
Blanc
Il blanc al è la combinazion di ducj i colôrs dal spetri visibil. Al è un colôr acromatic, come il neri.
Tabele dai contignûts
Lûs blancje[cambie | modifiche il codiç]
Prime de teorie di Newton, si crodeve che il blanc al fos il colôr fondamentâl de lûs, e che i altris colôrs a fossin formâts dome zontant alc al blanc. Newton al dimostrà che il blanc, in realtât, al è formât de combinazion di altris colôrs.
Ordenadôr[cambie | modifiche il codiç]
Lis coordinadis RGB dal blanc a son 255 255 255.
Simbolisim[cambie | modifiche il codiç]
Te culture umane, il blanc al rapresente la pâs in timp di vuere (bandiere blancje), al è l'abit talâr dal Pape e il colôr dal vestît de spose tai matrimonis inte culture ocidentâl e in Gjapon


text:
Un cuintrisens clamât Ordenariât Militâr
La visite dal Vescul di Rome a Redipuie mi à fat rifleti suntun cuintrisens evident de glesie catoliche: l'ordenariât militâr (regolamentât cuntune costituzion pontificie di pape Zuan Pauli II: no mi somee un at di santitât...).
Intant che Pape Francesc al diseve "La guerra è una follia", o pensavi al Ordenari militâr, il vescul cu la divise, e a ducj i capelans militârs: ma cemût si puedial jessi ministri di Diu e jessi part di un esercit? Cemût si puedial cjapâ in man lis armis in non di Diu?
E cheste contradizion di fonde e je stade confermade ancje te organizazion di cheste visite: pal solit chest Pape nus à usâts a jessi cu la int, tal mieç de int... chi invezit lu àn puartât e lu àn tornât a puartâ vie: jo no ai viodût il solit contat cu la fole. No si son nancje preocupâts di fâ un riferiment al Friûl...
Ma par fortune Pape Francesc al à condanât in maniere secje la vuere: la sô e je stade une predicje che no à lassât dubi e che o speri e sedi rivade ancje tes orelis di chei che cun retoriche e cuasit folclôr a stan celebrant i 100 agns de prime vuere mondiâl, che di "grant" e à dome il belanç tragjic des vitimis e des lôr fameis.
Mi auguri che l'aiar al ziri ancje su chestis "fiestis" e che lis cussiencis si svein un pôc, ancje grazie ae visite di Pape Francesc, che nol à mancjât di lâ a preâ ancje pai muarts dal imperi asburgjic, che al veve soldâts furlans lâts a murî cuintri altris soldâts furlans ma cu la divise dal ream di Italie.
Ps: us segnali la ultime pontade de rubriche "Il centenari des bausiis e de vergogne" di Agnul Floramo su La Patrie dal Friûl
Te foto: il Vanzeli di Marc, realizât di Roberto Giurano, fondadôr dal Scriptorium Foroiuliense: al è stât regalât de Regjon Friûl-VJ al Pape Francesc.


text:
Si trate
dome di stimis e duncje al è il câs di cjapâlis cuntune vore di
cautele, ma chel istès a puedin ufrî diviers sponts di riflession.
O fevelìn des stimis sul numar dai citadins francês che a fevelin
une lenghe minorizade publicadis intun rapuart dal Comitât consultîf
pe promozion des lenghis regjonâls e de pluralitât linguistiche
interne. Il dât principâl al è che la lenghe minorizade plui
fevelade dentri dal stât francês, ancje lassant di bande la
situazion dai teritoris cussì clamâts di oltri-mâr, no je une
lenghe europeane. Cun di fat si calcole che i citadins francês che a
àn tant che lenghe mari une varietât berbere (tamazight, lenghe fevelade des comunitâts imazighen) a sedin tra il milion
e mieç e i doi milions. Di plui duncje dal ocitan che in dì di vuê,
cundut che la sô aree di difusion e cjape dentri cuasi mieç stât
francês, al risulte fevelât dome di un milion e dusinte mil
personis. Il rapuart al fevele po di un milion di citadins francês
che a fevelin une varietât todescje, a tacâ dal alsazian, di 900
mil bretons e 210 mil francoprovençâi: cifris, chestis ultimis, che
a somein però avonde sorestimadis rispiet ae realtât. Par completâ
il cuadri si varessin po 200 mil personis che a fevelin par romanì,
170 mil par cors, 110 mil par catalan, 80 mil par flamant e 50 mil
par basc.
Font:
Algérie-focus, 24/07/13


text:
Lis
ultimis dôs setemanis di Zenâr i students des superiôrs a son
stâts protagoniscj di protestis e mobilitazions che a àn interessât
dutis lis citâts principâls de Corsiche. In rispueste al apel de
organizazion Associu Sulidarità,
i zovins a son lâts in place par domandâ di meti fin ae repression
cuintri dai presonîrs politics cors. A distance di cuasi doi agns de
fin de lote armade, no dome no si à ancjemò cjatât une soluzion pe
cuistion dai presonîrs ma lis lôr cundizions a van fintremai in
piês. Diviers di lôr si cjatin in regjim di isolament in celis là
che lis temperaduris a van jù ancje sot zero. Une disine e je cumò
in siopar de fam. I students a àn manifestât pes stradis di Aiacciu
/ Ajaccio, Bastia, Corti / Corte, Portivechju / Porto-Vecchio, A
Ghisunaccia / Ghisonaccia, Lucciana / Ucciani, Ulmetu / Olmeto, Luri
e L’Isula.
Font:
Alta Frequenza, 22-26/01/16;
Jornalet, 25/01/16


text:
Alore il Grazioso al jere cussí. Simpri tai soi pinsîrs e simpri solitari, al veve une gjentilece naturâl che si trasformave in iritazion isteriche a pene che cualchidun a i faseve un scherç. Cussí al faseve ridi ancjemó di plui. A si lu clamave il matucel.Fin che une dí, o lu vin brincât in tun balcon dal secont plan de scuele. E ce fasevial? Al jere lí che al cjalave jù lis mulis tal curtîl. Rôbe che a si faseve ducj ma lui al faseve di plui. Al veve sielzût le mule che a i plaseve e ogni vôlte che a passave o a si fermave sot, a i butave jù une rôse che al veve stât a cjoli chi e là pai cjamps vegnint a scuele. Il biel al jere che a lu faseve cussí ben e di nascuindon che o lu vin savût dome plui tart cuant che lis mulis a nus an dite di trasmetigji un mesagjio de bande de mule che, timidute, no olsave trasmeti di bessole. Cualchidun al veve ridût e lu veve cjapât pal cûl ma cuant che al à viodût che lui al veve une mule e e nô no si veve nissun, a nol à ridût plui. D'in chê dí, il Grazioso al jere deventât il nestri amîc e tes stradis che menavin a scuele, in pôc timp, al jere deventât râr di cjatâ immó une rôse parcé che ducj a si veve tacât a fâ compagn.
Immó vuê, cuant che a si si cjate jenfri amîs, a si use doprâ il so non di Grazioso come un sinonim par dî: Su mo sù, no sta a fâ masse il romantic, masse il mone, masse il gnôgno, masse il Grazioso.
Grazioso, un nostro coetaneo, era cosí: Sempre solo e nei suoi pensieri. Era di una gentilezza naturale che si trasformava in irritazione isterica appena qualcuno gli faceva uno scherzo. Cosí come succede in tutte le società, era diventato il fesso di servizio. Tantevvero che lo si chiamava anche il matto. Come tutti noi, passavamo il tempo a guardar giù dalla finestra le ragazze che stavano nel cortile durante la ricreazione ma lui faceva molto di più. L'abbiamo scoperto solo più tardi quando una delle ragazze ci disse di trasmettergli un messaggio dalla parte di una coetanea che, troppo timida, non osava fare da sola. Allora abbiamo capito come lui, il matto, il brutto, lo sciocco era arrivato a conquistare il cuore di una ragazza semplicemente gettandole dalla finestra un fiore, che aveva preso per la strada venendo a scuola, ogni volta che si fermava nel cortile.
Qualcuno aveva riso di lui ma non tanto perché, se lui aveva una ragazza ed invece noi non ce l'avevamo, non c'era di che ridere. Cosí, il Grazioso diventó il nostro amico e nei campi e nei giardini lungo le strade vicino alla scuola divenne raro di trovar fiori a portata di mano da strappare guardinghi andando a scuola.Ancora oggi quando ci si ritrova tra di noi, usiamo il nome di Grazioso come sinonimo per dire: Su dai, non fare il romanticone, non essere troppo gentile, non fare il grazioso.


text:
Prime a si diseve cussí pal zuiadôr ch'al scartave un aversari cun tune finte inteligjent, ch'al faseve panache. Cumó la finte aé fate par freâ l'arbitro e obleâlu a fermâ il zouc e dâcji le bale par tirale zence fadie cun tun rigôr o in tune posizion plui favorevul. Lis cualitâts di tecniche e fisiche personâls a son mancul impuartants che lis cualitâts di simulazion. Le alte classe di un zuiadôr a é daûr a sei misurade sù le destrece ch'al à par tirâ le mae dal nemîc zence fâsi viodi o in te maniêre di colâ ofindût e stramaçât cuant che al sà che dutcâs a nol sarès rivât ni a cori plui svuelt, ni a scartâ l'aversari, ni a tirâ le bale, ni a evitâ l'aversari. Piês ancjemó, pusibilmenti tacâ a tirâ a siment un aversari par sburtâlu a dâcji un gnoc e podê colâ jù par tiare moribont ma vitoriôs. Insome, lis cualitâts dai nestris eroes a son aromai fondadis sù lis bausîs, lis ofêsis gratuidis, le viliacherie e nô, nô o sin dacuardi e o cjalin il panel dai risultâts e si metin a gjubilâ parcé che in te partide ch'a si zuie in tune âltre sitât, i nestris concurents a son daûr a pierdi ancjemó plui di nô e alore o varin un pont di plui...
Ormai il calcio é diventato un'arte drammatica. -Visto che bella finta? Prima si diceva cosí al giocatore che con una finta intelligente riusciva a passare con la palla. Adesso la finta é fatta per ingannare l'arbitro ed ottenere un rigore o un calcio di punizione. Le qualità ginnastiche e fisiche sono meno importanti che le qualità di simulazione.L'alta classe di un giocatore si sta misurando nel suo modo di tirar la maglietta dell'avversario senza farsi vedere e sopratutto nel creare una situazione per poter cadere offeso e ottenere un rigore quando sà che non ce la farà né a far gol,né a correre di più, né a tirar la palla, né a evitare l'avversario.
Insomma le qualità dei nostri eroi sono ormai fondate sulla menzogna e la vigliaccheria e noi ci stiamo. Guardiamo il pannello dei risultati d esultiamo perché nella partita che si gioca in un'altra città, un'altro dei nostri concorrenti sta perdendo ancora più di noi e allora noi avremo un punto in più...Zingari. Facciamo come gli zingari della peggiore specie pensando che sia la migliore.


text:
Viazut in Sicilie
Un fin di setemane lunc a Catania, par gnocis di amîs.
La Sicilie e je pardabon biele: biele compagn che si viôt tai films dal comissari Montalbano. Se un al pense che a son dome robis de television o de popagande turistiche al à di lâ jù e al pues viodi che la Sicilie e à propit chel incjant alì.
Pecjât che cambiant il svol a Rome nus àn pierdût lis valîs, nus es àn dadis indaûr dome la dì che o tornavin sù in Catalogne, la mê ancje dute rote che al somee che i vedin dât cuintri cu la machine, e cussì, invezit di viodi lis bielecis de Sicilie, o vin ancje scugnût pierdi timp a lotâ tra la sdrume di int che e jemple lis buteghis sot Nadâl e comprâsi gnûfs ducj i vistîts par lâ a gnocis.
Un libri di fonetiche furlane!
Sabide, ai 13 di Dicembar, a 17.30 li de sale Pasolini dal Palaç gnûf de Regjon a Udin, jenfri vie Sabbadini e vie Volturno, e sarà la presentazion dal libri Gramatiche Fonetiche Furlane, un repertori resonât dai fenomens fonetics che si cjatin tal complès dal sisteme linguistic furlan, par orientâsi tra varietâts e lenghe standard.
Passe 130 pagjinis che a derivin dal lavôr puartât indevant tai ultins agns te normazion de lenghe furlane.
Ae presentazion al vignarà ancje Xavier Lamuela, che za tai agns dal Otante al veve metût une fonde impuartantone te elaborazion de norme ortografiche e linguistiche dal furlan.
PS: par chei che si son stufâts di viodimi ator a presentâ i libris che mi publichin o promet che par chest an al è l'ultin!
Mi racomandi vuê dopomisdì!
Li de Sale cunvignis de Fondazion Crup, aes sîs di sere. Si presente il Dizionari: se o sês bogns sigûr che sante Luzie us al puarte (jo o soi stât avonde trist chest an, e o scugnarai comprâlu!)
Par prenotâlu: coop@serling.org o tel./fax 0432649131
Un gnûf dizionari!
Miercus che al ven ai 10 di Dicembar, a sîs di sere, li de Sale Cunvignis de Fondazion CRUP, in vie Manin 15, si presentarà il gnûf dizionari talian-furlan / furlan-talian de Serling e di Informazion furlane.
Al è il "fi" di cjarte dal DOF, il dizionari ortografic di Informazion Furlane, cumò riviodût, coret, slargjât e ordenât miôr: al à plui di 38.000 jentradis par bande, dut in grafie uficiâl e lenghe di riferiment.
Il presit intîr al è di 48 euros, ma se si prenote prime des fiestis o se si ven a cjolilu là de presentazion si lu paie dome 40 (informazions coop@serling.org , tel./fax 0432 64 91 31).


text:
Seconde vuere mondiâl
Par Seconde Vuere Mondiâl si intint il conflit scomençât cu la invasion de Polonie par opare de Gjermanie naziste tal 1939 e concludût il 8 di Mai dal 1945 in Europe e il 15 di Avost dal stes an tai Stâts Unîts e tal Gjapon.
La Seconde Vuere Mondiâl e fo il plui grant conflit armât de storie dal mont; al si davuelzè intune vore di nazions (plui di ogni altre vuere), cu la introduzion di gnovis armis, come la bombe atomiche.
E fo ancje il conflit dulà che a pierderin la vite il maiôr numar di civîi: scuasit undis milions di personis a forin vitimis dal Olocaust, milions di cinesis e coreans a pierderin la vite par vie dai massacris dai gjaponesis. Un grant numar di vitimis a forin çoncjadis pai bombardaments de citâts europeanis, sei de Gjermanie, sei dai aleâts. In dut, la vuere e contà cirche 50 milions di vitimis (il 2 par cent de popolazion mondiâl dal timp.
Fasis preliminârs[cambie | modifiche il codiç]
Il risentiment dai todescs cuintri il tratament subît dopo la fin de prime vuere mondiâl, e lis consecuentis dificoltâts economichis, a permeterin a Adolf Hitler e al so moviment estremist nazionalist (NSDAP) di cjoli il podê in Gjermanie e assumi il control totâl de Nazion. Cence considerâ lis obligazions impuestis dal Tratât di Versailles dal 1919, al ricostruì l'esercit todesc. Al metè trupis te zone di confin cu la France, al otignì la unificazion di Gjermanie e Austrie (Anschluss), anetint ancje tocs di Cecoslovachie.
Tal 1922 Benito Mussolini e il Partît Fassist a vevin cjolt il podê in Italie e tal mai 1939 a tiesserin famôs Pat di Açâl cu la Gjermanie.
L'Imperi gjaponês al invadè la Cine tal setembar dal 1931, doprant la messe in sene dal sabotaç feroviari di Mukden come casus belli par la invasion de Manciurie. Ancje se il guvier gjaponês al si oponè a la azion, l'esercit al fo in grât di agjî in maniere indipendente e al instaurà un guvier purcjinel, creant un stât par cont so: il Manchukuo.
La Gjermanie e stipulà un tratât cu la Union Sovietiche e tal 1939 e avanzà pretesis teritoriâls su un toc de Polonie (il famôs Coridôr di Danziche). La Polonie a refudà lis pretesis e la Gjermanie, il 1 di Setembar 1939, la invadè cuntun pretest (Incident di Gleiwitz). Il 3 di Setembar, Ream Unît e France, tal principi mal rassegnadis a murî par Danziche, a declararin vuere ae Gjermanie.


text:
16 nov 2007
Le multe sù la Ô
Bruxelles al é costituît da 19 comuns, un tic come i "arrondissements" parigjins.
Ma ator ator, a son âltris comuns ch'a son leâts ae capitâl par vie di dut.
Insome, miôr courte, dissal Aldo Rossi, di chesç comuns a in d'ere trê indulà che le magjorance francês a veve elèt un sindic francofono. Come che chesç comuns a si cjatin de bande des Fiandris, lí a vuelin ch'a si cjacari il neerlandes ch'a é une lenghe ch'a fâs cagâ fintramai i todescs, pués crodi i francofonos:-) Po ben, il governadôr a nol a acetât lis elezions parce che chesçj sindics in aule e in public a doprin simpri il francês. Rôbis di un'âltri mont. Imagjinait le stesse rôbe enfre Comeglians e Rigulât in tal câs che il Strassoldo di siervizi al sedi un ch'al ven di Rigulât o di Comeglians. O viôt subite une multe par ogni ô ch'al scjamparès a di chei di Rigulât e une tasse sù la A a di chei di Comeglians. O ai cirût di spiegâ a me fie chiste storie par fâ chiste foto ma no a capît nuje:-)
2 commenti:
-
-
Tô fie varà capît pôc e jo di mancul, ancje se l'esempli ienfri comeglianots e riguladots mi pâr clâr: no rivaressin a intindisi se no daspò un butilion di neri.
- 17 novembre 2007 18:04
- Jaio ha detto...
-
Chesti chi, cumó e à le vintine passade. Atu avonde di un butilion di 2m50 di altece?
- 18 novembre 2007 13:27


text:
Il Parlament svedês al è daûr a lavorâ suntune revision de cjarte costituzionâl. Intal ultin stampon di revision i sami a vegnin citâts tant che popul e no plui tant che minorance etniche cemût che si podeve lei intes primis propuestis. Cheste definizion e varès di dâi plui fuarce ae comunitât sami svedese. Cun di fat, la cualifiche di popul e varès di garantî ai sami no dome la tutele dai dirits culturâi, ma ancje di chei politics e, duncje, ancje nivei di autonomie plui marcâts.
Font: Galdu, 20/05/10


text:
Cuintri dai presonîrs bascs la torture e je stade doprade in maniere continuade e sistematiche, cun denunciis che a van indenant ancje in dì di vuê. Intal lavôr de fondazion Euskal Memoria no son però dome lis cifris, ma ancje lis testemoneancis di cui che lis torturis lis à provadis su la sô piel e dai câs plui dramatics, rivâts fin ae muart dai presonîrs come che al è sucedût cun Joxean Lasa, Joxi Zabala e Mikel Zabalza, juste par fâ cualchi non. Tal volum publicât de fondazion e je po ancje chê altre muse dal ûs de torture sui presonîrs bascs, ven a dî chê dai torturadôrs. Cemût che a confermin ancje i organisims internazionâi pai dirits umans, il stât spagnûl nol à mai frontât in maniere serie la cuistion. Cundut dai miârs di câs denunciâts, dome 62 agjents a son stâts condanâts par vê torturât dai presonîrs bascs e di chescj 36 a son stâts indultâts, cualchidun fintremai dôs voltis. In altris câs, i agjents no àn scontât nissune condane, a son stâts lassâts in servizi intai stes lûcs là che a vevin torturât o a son stâts fintremai promovûts.
Il blog di Internazionalitari al nas di une trasmission di Radio Onde Furlane e al fevele, cuntun tai nazionalitari, des nazions cence stât e des minorancis nazionâls de Europe.
17/12/12
Paîs Basc: passe 9.600 presonîrs bascs torturâts in 50 agns
Cuintri dai presonîrs bascs la torture e je stade doprade in maniere continuade e sistematiche, cun denunciis che a van indenant ancje in dì di vuê. Intal lavôr de fondazion Euskal Memoria no son però dome lis cifris, ma ancje lis testemoneancis di cui che lis torturis lis à provadis su la sô piel e dai câs plui dramatics, rivâts fin ae muart dai presonîrs come che al è sucedût cun Joxean Lasa, Joxi Zabala e Mikel Zabalza, juste par fâ cualchi non. Tal volum publicât de fondazion e je po ancje chê altre muse dal ûs de torture sui presonîrs bascs, ven a dî chê dai torturadôrs. Cemût che a confermin ancje i organisims internazionâi pai dirits umans, il stât spagnûl nol à mai frontât in maniere serie la cuistion. Cundut dai miârs di câs denunciâts, dome 62 agjents a son stâts condanâts par vê torturât dai presonîrs bascs e di chescj 36 a son stâts indultâts, cualchidun fintremai dôs voltis. In altris câs, i agjents no àn scontât nissune condane, a son stâts lassâts in servizi intai stes lûcs là che a vevin torturât o a son stâts fintremai promovûts.


text:
Imperis Centrâi
Stâts aleâts te Prime vuere mondiâl cuintri des trupis da l'Intese e i siei aleâts scu l'Italie.
I Imperis centrâi a jerin:
- la Gjermanie; - la Bulgarie; - la Turchie; - l'Austrie-Ongjarie.
I prims trê Imperis, daspò de pierdite de vuere a forin ridimensionâts tai teritoris.
La Gjermanie e pierdè il Lussemburc (ch'al deventà stât indipendent), lis citâts di Eupen e Malmedy (ae Belgjiche), l'Alsazie e il teritori loren di Metz (a la France), part dal Schleswig-Holstein (a la Danemarcje), la Slesie e part de Prussie (a la Polonie - gnûf stât), Memel (Klaipeda) (a la Lituanie) e Danziche (indipendent ma sogjete a l'autoritât polache).
La Bulgarie e pierdè la Tracie (a La Grecie) e plui piçui teritoris a pro dal S.H.S. e de Romanie.
La Turchie e pierdè la Peninsule Arabiche, la Palestine, il Libanon, la Sirie e l'Irac.
L'Austrie-Ongjarie e fo disintegrade e, oltre a lis pierditis teritoriâls a pro da l'Italie, de Romanie, de Polonie e de Russie, e dè vite a gnûfs stâts come la Cecoslauvachie, il ream [S.H.S] e naturalmentri l'Austrie e l'Ongjarie.
Ducj i Imperis centrâi a deventarin republichis ecet la Bulgarie.


text:
A son tacâts i lavôrs in curve nord.
L'udin al zuie cuntune scuadre che e à fat un pont in tes ultimis siet partidis, ma no che nô o vedin fat miôr.
Lôr a àn di vinci, nô o vin di fâ fente di vê voie di vinci.
Jo o ai mâl di schene, al è soreli, o starès miôr di cualchi altre bande.
Ma o voi al stadi, magari sperant di viodi segnâ Totò par che nus saludi cun cualchi biel gôl,
robe che aromai al dut ce che nus reste di viodi.
No soi displasût par il risultât dal an dal udin, al è un an cussì, che nol dis masse, ma i ponts a puedin lâ ben.
Soi displasût par che si stufisi a viodi lis partidis,
par che si à la idee che si sarès podût fâ tant miôr
che i campions a jerin ma no son plui
che no si à nissun grant zuiadôr, une volte lât vie totò.
E alore soterìn il campionât, e par chel che si à vût chest an, il timp pierdût par fa chest cartel, al è ancje masse.


text:
sabato 29 marzo 2008
Il cartel pa l'Udinese cu la Fiorentine
Lu sai, lu sai... o spetais il cartel par doman!
Doman a vierç la pescje, martars al è il prin di avrîl...
e jo ai fat un cartel a tema.
Mandi!
Scrit di gelo stellato a lis 11:27 2 salvadis che a vevin alc ce dî Etichetis: cartei da l'Udinese
martedì 25 marzo 2008
La fumate clare dai ricuarts
Timp fa me mari mi à dât di tirâ ju cul compiuter, come ch'a dîs je, la fotografie ch'a viodês chi in bande. Sot me nono e me none, partint di çampe, podês viodi doi mei barbis e me agne. l'ultime da la rie, che cu la pipine in braç, a je propit me mari.
Lassant stâ i ricuarts che une foto di cheste fate a po vê, par me, ch'a soi nevôt, soredut cumò che i nonos no son plui, a stavi cjalant tropis robis che si rivin adore a viodi dentri une imagjine cussì.
Me none a è discolce, par ce che si sa che ta che volte nol pareve bon un om plui bas di une femine. Me mari cui lagrimons tai voi, par ce che a vuleve a ducj i coscj tignî su la pipine, ch'a no jere so, ma a jere lì dal fotografo. Me barbe, che a sintî me mari, ta che volte nol jere dome il plui picinin dai fradis, ma ancje il plui biel. Sa fossin cumò, cun che muse ch'a somee ch'a i vedin scliçât voi, nâs e bocje tal mieç, a saressin pronts a dî ch'al è un pôc malfat.
Me nono, a cjalâlu ben, si rive a viodi ch'a i mancje un toc di orele, ch'a jal'à taiade so none, intant ch'a i taiave i cjavei di piçul (cu la scudiele, of course)
Par no cjacarâ dai vistîts, bogns par une gnoce, e da la maniere che ducj, puarets, a cjalavin ta l'obietîf. Si sa, ta che volte fâ une foto al devi sedi stât come la in vuere: satu tu ce che ti podeve capitâ?!
Ad ogni mût, ancje se cumò, ancje jo ch'a no ai mai vût passion pa lis fotos, an fâ a centenârs, no rivi a cjatà nissune ch'a rivi adore a contâ tantis robis come ches ch'a contavin li imagjinis di une volte.
E no stêit dimi ch'a è dome cuestion di ricuarts. Jo pensi ch'a sedi ancje une cuestion di imagjinis ch'a àn alc ce dî. Une volte, lis musis e i cuarps e jerin ce ch'al restave da la fan e da la fature, a jere une dignitât e un plasè di vivi che cumò neancje tal sium a rivin adore a cjatâju. Chel ridi pene pandût, sui lavris di me none, al è il stes ch'a i ai vedût intor simpri, fin che a vût flât, cualsiasi disgracie o fastidi ch'a i fos capitât.
A je propit vere. No son dome lis peraulis, ch'a insegnin.
Lassant stâ i ricuarts che une foto di cheste fate a po vê, par me, ch'a soi nevôt, soredut cumò che i nonos no son plui, a stavi cjalant tropis robis che si rivin adore a viodi dentri une imagjine cussì.
Me none a è discolce, par ce che si sa che ta che volte nol pareve bon un om plui bas di une femine. Me mari cui lagrimons tai voi, par ce che a vuleve a ducj i coscj tignî su la pipine, ch'a no jere so, ma a jere lì dal fotografo. Me barbe, che a sintî me mari, ta che volte nol jere dome il plui picinin dai fradis, ma ancje il plui biel. Sa fossin cumò, cun che muse ch'a somee ch'a i vedin scliçât voi, nâs e bocje tal mieç, a saressin pronts a dî ch'al è un pôc malfat.
Me nono, a cjalâlu ben, si rive a viodi ch'a i mancje un toc di orele, ch'a jal'à taiade so none, intant ch'a i taiave i cjavei di piçul (cu la scudiele, of course)
Par no cjacarâ dai vistîts, bogns par une gnoce, e da la maniere che ducj, puarets, a cjalavin ta l'obietîf. Si sa, ta che volte fâ une foto al devi sedi stât come la in vuere: satu tu ce che ti podeve capitâ?!
Ad ogni mût, ancje se cumò, ancje jo ch'a no ai mai vût passion pa lis fotos, an fâ a centenârs, no rivi a cjatà nissune ch'a rivi adore a contâ tantis robis come ches ch'a contavin li imagjinis di une volte.
E no stêit dimi ch'a è dome cuestion di ricuarts. Jo pensi ch'a sedi ancje une cuestion di imagjinis ch'a àn alc ce dî. Une volte, lis musis e i cuarps e jerin ce ch'al restave da la fan e da la fature, a jere une dignitât e un plasè di vivi che cumò neancje tal sium a rivin adore a cjatâju. Chel ridi pene pandût, sui lavris di me none, al è il stes ch'a i ai vedût intor simpri, fin che a vût flât, cualsiasi disgracie o fastidi ch'a i fos capitât.
A je propit vere. No son dome lis peraulis, ch'a insegnin.
Scrit di gelo stellato a lis 16:53 4 salvadis che a vevin alc ce dî Etichetis: pensîrs
sabato 22 marzo 2008
Il cartel pa l'Udinese cul Livorno
Ca sa no mi môf a scrivi cualchi artucûl serio al devente il blog dai cartêi pa l'Udinese. Ad ogni mût no pues fâ di mancul di puestâ il cartel pa la partide di vuè.
Profiti par fâ i augurios di buine Pasche a ducj!
E visaisi che l'eeeeeeef si mangje a Pisssssssssssche! :D :D :D
Scrit di gelo stellato a lis 15:22 1 salvadis che a vevin alc ce dî Etichetis: cartei da l'Udinese
sabato 15 marzo 2008
Il cartel pa l'Udinese cu la Lazio
Eco chi il cartel par usgnot!
Non si capis ben ce che si ul dî, ma miôr cussì. Un po' di misteri al va simpri ben.
A dî il vêr a varés vulût scrivi alc cun "Fel-Lazio" ma non podevi sigûr mandâ ator me pari a cjapâ pachis dai tifôs blanc e celests.
Mandi!
Non si capis ben ce che si ul dî, ma miôr cussì. Un po' di misteri al va simpri ben.
A dî il vêr a varés vulût scrivi alc cun "Fel-Lazio" ma non podevi sigûr mandâ ator me pari a cjapâ pachis dai tifôs blanc e celests.
Mandi!
Scrit di gelo stellato a lis 14:03 1 salvadis che a vevin alc ce dî Etichetis: cartei da l'Udinese
domenica 9 marzo 2008
Acrobat a la Cjase Mate
Duncje duncje... Vinars di sere soi stât a fâ un zirut a Blauç, a la Cjase Mate, just par viodi di chest grop ch'a sunave cover dai U2. No che jo a sedi un fan oltri misure di Bono e companie, ma ju âi simpri preseâts pe lis grandis robis che àn fat e pè une sorte di serietât ch'a ju à simpri cjapâts dentri de musiche e no de cagadis.
E po a la Cjase Mate o jeri stât a viodi ancje la cover band dai Litfiba e mi eri divertût un grun.
Ad ogni mût, cirin di fale curte. Dai Acrobat a vevi sintût cjacarâ ben, timp indaûr, e o jeri curiôs di viodi ce tipo di repertori a tiravin fûr, da la sconfinade produzion dai U2. Ben po, us disarai che soi stât une vore, ma une vore content.
Tant par comenzâ, cuant che ài viodût i cuatri dai Acrobat vignî fûr cun dos ghitaris acustichis, bas e batarie, mi soi dit: Ce Figade! Ancje parcè no soi un ch'al dinee il periodo eletronic da la band, ma dal vîf crôt ch'al sedi une vore dificil di rindi, chest tipo di sonoritât.
E po a la Cjase Mate o jeri stât a viodi ancje la cover band dai Litfiba e mi eri divertût un grun.
Ad ogni mût, cirin di fale curte. Dai Acrobat a vevi sintût cjacarâ ben, timp indaûr, e o jeri curiôs di viodi ce tipo di repertori a tiravin fûr, da la sconfinade produzion dai U2. Ben po, us disarai che soi stât une vore, ma une vore content.
Tant par comenzâ, cuant che ài viodût i cuatri dai Acrobat vignî fûr cun dos ghitaris acustichis, bas e batarie, mi soi dit: Ce Figade! Ancje parcè no soi un ch'al dinee il periodo eletronic da la band, ma dal vîf crôt ch'al sedi une vore dificil di rindi, chest tipo di sonoritât.
Invezit la part plui grese dal concert (ch'al è durât passe un ore e trê cuarts) a è state acustiche e jo âi preseât une vore.
Seconde robe: lis cjançons sielzudis. Disin pûr che, in bande di cualchi viaç, al è stât il vecju repertori a fâ di paron, e chest al è sigûr un ben. In fin dai conts chês a son lis cjançons che àn plui sinceritât.
Seconde robe: lis cjançons sielzudis. Disin pûr che, in bande di cualchi viaç, al è stât il vecju repertori a fâ di paron, e chest al è sigûr un ben. In fin dai conts chês a son lis cjançons che àn plui sinceritât.
Tierce robe, ch'a è stade une gradide sorprese, ancje se mi pâr che no ducj le vedin preseade, a son stadis lis numerosis scjampadis dal teritori "Ancje Tu": High and dry dai Radiohead, Given to fly dai Pearl Jam, Rockin in the freee world di Neal Young. Par no cjacarâ da lis citazions in tal jenfri di altris cjançons, come Once dai Pearl Jam o Gloria o Bullet in my head dai Rage e altris cjatadis di cheste fateMandi
E o âi gjoldût ancje, e dopo o siari, a sintî ch'a si son permetûs il lusso (e soi sigûr ch'e cualchi frutine à stuart il nâs) di no sunâ la version vajose di One, ma la version country, targade Johnny Cash.
Bon, âi dit ancje masse. Sa us capite di sintiju sunâ da lis vuestris bandis vait a viodiju, ch'a no son une di ches cover band cun maniis di grandece e ch'a samein la brute copie da la brute copie dai origjinâi. Chest cuatri zovenos a omagjin le musiche ch'a ur plâs in maniere origjinâl e cun sintiment.
E o âi gjoldût ancje, e dopo o siari, a sintî ch'a si son permetûs il lusso (e soi sigûr ch'e cualchi frutine à stuart il nâs) di no sunâ la version vajose di One, ma la version country, targade Johnny Cash.
Bon, âi dit ancje masse. Sa us capite di sintiju sunâ da lis vuestris bandis vait a viodiju, ch'a no son une di ches cover band cun maniis di grandece e ch'a samein la brute copie da la brute copie dai origjinâi. Chest cuatri zovenos a omagjin le musiche ch'a ur plâs in maniere origjinâl e cun sintiment.
Us lassi cualchi link sa vês voie di fasi un idee. Par sintiju, sul lôr puest
Scrit di gelo stellato a lis 15:35 0 salvadis che a vevin alc ce dî Etichetis: musiche passade pal friûl
sabato 1 marzo 2008
Il cartel pa l'Udinese cu l'Atalante
Vuè propit non savevi ce scrivi, tal cartel, ma dopo ài vût un colp di volp e si che capitan D'Agostino al à clamât adun i tifôs o ài pensât di rispuindi!
E chest cartel mi plâs un casin!
Mandi a ducj!
Scrit di gelo stellato a lis 23:49 1 salvadis che a vevin alc ce dî Etichetis: cartei da l'Udinese
BARAÇS
Di cuant ch’al veve cjolt la radio gnove Fredo si sveave simpri content. Al veve scuviert une funzion da la svee maraveose: al podeve meti su un cd e fale sunâ di ce toc ch’al veve miôr.
I plaseve cussì tant sveâsi scoltant “Mueç” dai Pantan, ch’al pontave la svee ancje di sabide e domenie. Di cuant ch’al jere lât a stâ pôc fûr pais, al podeve ancje alçâ il volum a manete, che tant la cjase plui dongje a lu cjalave di cincuante metris dal barcon da la so cjamare.
E propit chel barcon, une matine di fieste, sveantsi cu la cjançon di simpri, lu à cjatât dut plen di baraçs. Une robe di no crodi. Il veri l’ere sparît e un mûr di sterps a j gjavave vie dute la lûs. Si stavie forsit ancjemò sumiant? Vere ch’al veve bevût une bire di masse, la sere prin, ma chest nol displeave che cise spinose ch’a jentrave pal barcon!
Fredo si è russât i voi, gjavantsi i sgarbei cu l’ongule. Al à cjapât su il telefonin e al à cjalât l’ore. Undis e mieze. Putanace che miserie, al à dit ad alte vôs, nol pò sedi cussì scûr!
Al jere alc ch’a nol lave.
Al cjape e si bute fûr dal clip par lâ a viodi di dongje chei baraçs. Cualchidun al jere grues come une magne, cualchidun come une code di pantiane, ma a part lis spinis, spiçotis e di un colôr ch’al partave al ros, a jerin baraçs normalissims. Ma ce fasevino lì, a jemplai il zardin e la cjamare?!
Fredo di solit no si faseve tropis cuestions, ma a chel pont j è vignût un dubi: si viest di corse e al va a viergi la puarte denant, che ch’a dave su la strade.
Dut come simpri: asfalt, soreli ch’al poche, machinis ch’a passin e sioris ch’a van a Messe plui tart, par rivâ adore a sghindâ un pocje di predicje.
Bon, al à pensât, di sigûr no la doi vinte a chei baraçs. E cu l’intenzion di vierzisi un passaç fin ta la cjase dongje al à cjapât su lis fuarpis di vît e al à tacât a taiâ e cerpî dute che sassare di spinis, fin a rivâ adore a saltâ fûr di cjase pal barcon. Cussì al à tacât a mateâ, sbridinant e sbregant, fintremai ca nol jere stuf. Al veve fat su une sorte di galarie lungje un centenâr di metris cence rivâ a cjatâ la cjase di front. Ce mût podevie sedi?
Bon, miôr lassâ pierdi e lâ a cirì cualchidun ch’a i dedi une man!
Cussì al è tornât indaûr, distrigantsi gnûfs baraçs che za a tornavin a cressi.
Al à poiât lis fuarpis di vît ta la cassele da j imprescj, al à studât la radio e al à cjolt su il gjubot.
Cuant che al à viert la puarte, ch’a dave su la strade, al à scugnût fermâsi.
Si è cjatât denant un altri mûr di baraçs.
BARAÇS: VERSION PAR TALIAN
I plaseve cussì tant sveâsi scoltant “Mueç” dai Pantan, ch’al pontave la svee ancje di sabide e domenie. Di cuant ch’al jere lât a stâ pôc fûr pais, al podeve ancje alçâ il volum a manete, che tant la cjase plui dongje a lu cjalave di cincuante metris dal barcon da la so cjamare.
E propit chel barcon, une matine di fieste, sveantsi cu la cjançon di simpri, lu à cjatât dut plen di baraçs. Une robe di no crodi. Il veri l’ere sparît e un mûr di sterps a j gjavave vie dute la lûs. Si stavie forsit ancjemò sumiant? Vere ch’al veve bevût une bire di masse, la sere prin, ma chest nol displeave che cise spinose ch’a jentrave pal barcon!
Fredo si è russât i voi, gjavantsi i sgarbei cu l’ongule. Al à cjapât su il telefonin e al à cjalât l’ore. Undis e mieze. Putanace che miserie, al à dit ad alte vôs, nol pò sedi cussì scûr!
Al jere alc ch’a nol lave.
Al cjape e si bute fûr dal clip par lâ a viodi di dongje chei baraçs. Cualchidun al jere grues come une magne, cualchidun come une code di pantiane, ma a part lis spinis, spiçotis e di un colôr ch’al partave al ros, a jerin baraçs normalissims. Ma ce fasevino lì, a jemplai il zardin e la cjamare?!
Fredo di solit no si faseve tropis cuestions, ma a chel pont j è vignût un dubi: si viest di corse e al va a viergi la puarte denant, che ch’a dave su la strade.
Dut come simpri: asfalt, soreli ch’al poche, machinis ch’a passin e sioris ch’a van a Messe plui tart, par rivâ adore a sghindâ un pocje di predicje.
Bon, al à pensât, di sigûr no la doi vinte a chei baraçs. E cu l’intenzion di vierzisi un passaç fin ta la cjase dongje al à cjapât su lis fuarpis di vît e al à tacât a taiâ e cerpî dute che sassare di spinis, fin a rivâ adore a saltâ fûr di cjase pal barcon. Cussì al à tacât a mateâ, sbridinant e sbregant, fintremai ca nol jere stuf. Al veve fat su une sorte di galarie lungje un centenâr di metris cence rivâ a cjatâ la cjase di front. Ce mût podevie sedi?
Bon, miôr lassâ pierdi e lâ a cirì cualchidun ch’a i dedi une man!
Cussì al è tornât indaûr, distrigantsi gnûfs baraçs che za a tornavin a cressi.
Al à poiât lis fuarpis di vît ta la cassele da j imprescj, al à studât la radio e al à cjolt su il gjubot.
Cuant che al à viert la puarte, ch’a dave su la strade, al à scugnût fermâsi.
Si è cjatât denant un altri mûr di baraçs.
BARAÇS: VERSION PAR TALIAN
Scrit di gelo stellato a lis 15:36 2 salvadis che a vevin alc ce dî Etichetis: contis par furlan
Iscriviti a: Post (Atom)


text:
E ae fin e je lade ben.
Un pocje di fortune e Colantuono che pe prime volte al induvine la formazion e i cambis. Une Samp che no je stade cuissà ce, ancje se al va dit che a ficjâ dentri un gol prin di nô la storie e jere dute diferente. Di bon, un Aguirre che al à di cressi une vore ma si viôt che al à alc ce dî, un Edenilson, soredut a cuvierzi, che al è tornât ai nivei di cuant che si veve tacât il campionât, e un Iturra che al à dât il so contribût. Forsit il miôr al è stât Badu, par che cence chel gol e cence tante sostance no varessin trê ponts in plui. Un batimans in plui a un emotivamentri coinvolt Thereau e al so assist, di un atacant di raze, di chei che a san fâ segnâ chei altris. No masse in forme Widmer, che al pâr no jessi bon plui di saltâ l'om, e invezit indispensabil ancje se no tant visibil, Lodi. Al covente.
Nol sarà un top player, ma un om di ordin al scugne sei.
Il zûc? No, chel no 'nd jere masse, ma tante voie di fâ ben, tant pressing, che la Samp e pative, e par une scuadre che e à di salvâsi al è ce che al covente.
Va ben cussì!


text:
domenica 1 maggio 2016
Il cartel par Udinese - Torin
La veretât e je che no si è mai viodude une partide cussì brute, chest an. A scomençâ di De Canio, che al à metût in campo une scuadre che chei altris a someavin zuiâ in doi di plui, a ducj i zuiadôrs, che al ven di domandâsi, par chest an che al ven, ce che al è di salvâ e di tignî (che po, Widmer, Armero, Wague no si sa propit parcè che a jerin fûr). Zuiadôrs che in bande di tante voie di fâ (Matos, Adnan) ae fin dai conts a no cumbinin nuie e a somein vê propit dai limits tecnics o tattics no di pôc. Insome… une zornade di avilisi e vonde. E par di plui sfortunade, cun Karnezis che si fâs mâl dopo cinc minûts (ma simpri par falopis de difese nestre) e il gol dal 3 a 1 cjapât propit cuant che magari si podeve voltâ la partide.
Une robe sole di salvâ: il tifo, che dopo vincj minûts de fin de partide a jerin inmò ducj a cjantâ, just par fâi viodi a chei che a jerin sot la doce che cualchidun che al fâs il so lavôr fin insomp al è.
Scrit di gelo stellato a lis 12:41 Etichetis: cartei da l'Udinese
Iscriviti a: Commenti sul post (Atom)


text: In ocasion dal discors uficiâl pai siei dîs agns tant che re dal Maroc, Mohamed VI al à comunicât il progjet di regjonalizâ il paîs. Tal zîr di cualchi mês une comission consultive e varès di meti jù un plan che al puarti al decentrament dai podês. Pal sovran marochin il pont di partence al varà di jessi chel di meti in pîts une struture regjonâl autonome intes “provinciis dal Sud”, ven a dî il Sahara Ocidentâl ocupât in maniere ilegâl dal esercit marochin vie pai agns ’70. Il progjet di meti sù une regjon autonome pal Sahara Ocidentâl al jere stât fat indenant ancjemò un doi agns indaûr, ma al cjate la contrarietât dal Polisario, il moviment di resistence dai saharawi che di passe trente agns si bat pe indipendence di chel teritori. I saharawi, di fat, a domandin, daûr di ce che a previodin diviersis risoluzions de ONU, che inte regjon si davuelzi un referendum su la autodeterminazion. Il plan marochin, in chê volte, al veve cjatât il bon acet sei dal Stâts Unîts che de Spagne (ex colonizadôr), ma cumò la situazion e je cambiade cu la aministrazion vuidade di Barack Obama. Par cirî une soluzion, il mediatôr ONU pal Sahara ocidentâl, Christopher Ross, al à clamât dongje une gnove schirie di incuintris tra la delegazion marochine e chê saharawi che si davuelzaran in Avost in Austrie.Font: El País, 30/07/09; Món Divers, 31/07/09


text:
Pe prime volte, il Parlament european al à preparât i siei materiâi informatîfs pes elezions (cartulinis, placâts, e v.i.) ancje par basc, catalan e galizian. Lis trê lenghis a vegnin za dopradis di cualchi an inte corispondence jenfri i citadins e lis istituzions comunitariis, ma si è daûr a lavorâ par che si puedi fevelâlis ancje intant dai dibatiments parlamentârs. Cun di plui, ancje la Cort di justizie europeane e à fat savê che, di cumò indenant, i citadins bascs, catalans e galizians a podaran comunicâ cui siei uficis ancje te lôr lenghe proprie.
Font: Eurolang, 12/05/09


text:
Magari cussì no, daspò dal ultin intervent là che us vin contât ce che al è sucedût sul front politic in mert al azerament dai fonts pai programs radiotelevisîfs in lenghe furlane su lis emitentis locâls, al è pardabon pôc ce zontâ.
Se dal "alt" no rivin rispuestis al è duncje ancjemò plui impuartant che a rivin almancul dal "bas". Daûr di cheste logjiche une des realtâts plui colpidis di chest tai, ven a dî Radio Onde Furlane, e à inmaneât par sabide ai 9 di Otubar un apontament di finanziament popolâr che si davuelzarà a tacâ des 5 tal daspomisdì a Cjasielis di Mortean, alì di Festintenda. Si trate di une serade di fieste cuntun concierton di no pierdi cul miôr de musiche furlane: i 10 euros de jentrade a coventaran par judâ a tignî impiade la radio.
Alore anìn ancje nô, alcìn il volum de radio e fasìn sintî ancje intai "plans alts" de politiche la vôs libare dai furlans!


text:
E varès podût comprâsi la lampadine bessole, ma jê e diseve che al jere un lavôr di om e che fin che lui nol gambiave la lampadine jê no varès fat da mangjâ.
Il so om, pe tierce dí, al veve finît di lavorâ masse tart e nol cjatave plui negozis vierts.
Alore, rassegnât, tal scûr, al mangjave pan e alc ancje in chê sere, ma la frute?
Jê no capíve. Mangjâ sec no i impuartave ma cemût fâ par lei e par scrivi?
Jê che a 8 agns e veve za let Notre Dame de Paris di Victor Hugo no capive ni sô mari ni so pari.
La sô rabie la faseve vaî. Se e ves podût scrivi ce che sintive, forsit i sares passade, ma cemût fâ?
Lâ tal cesso e sentâsi sul water e poiâsi su la machine da lavâ par scrivi?
No podeve parcè che e veve lassât il turni a so fradi sore che lui i veve fat i compits di matematiche.
Lâ in te cjamare e acetâ di fâ il compit di talian dal secont fradi che al veve il jet sul tet dal armaron?
No podeve parcè che la lampadine de cjamare e jere bielzà chê de cusine e che la cjandele e faseve lûs dome par lui.
Lâ da agne Lussie di là de strade?
No podeve parcè che tornant a cjase e veve sintût che il so om al jere cjoc e che jê i stave cridant.
Disilu ae mestre di scuele?
Al jere masse tart.
E podeve dome vaî.
I siei fradis, che no capivin nuie des sôs lagrimis, i vevin prometût di rompi la muse a di chel grant batocjo che i faseve simpri dispiets tornant da scuele. Ma l'indoman no si lave a scuele, e jere le vee di Nadâl, alore... Ce fâ?
Vaî.
E vaive disperade pognete sul jet.
Cualchidun al veve sunât ae puarte.
Il pari al jere lât a vierzi e cu lis lagrimis tai voi al jere tornât cuntun arbul di Nadâl e une scjatule plene di lampadinis par meti sul arbul, in te cusine e in te cjamare. Al veve montât sù dut, tant che la frute si jere indurmidide. Po le veve cjolte tal braç e le veve puartade in te cusine. Jê si jere sveade za pronte par vaî, ma viodint il spetacul di dutis lis lûs, i someave un sium. Cemût jerial sucedût?
‘nd jere ancje un regâl par jê: un grues cuaderni fat come un libri.
«Baste dome tacâ a scrivi» i veve scrit la mestre in te prime pagjine.
di Jaio Furlanâr
Conte n. 93


text:
lunedì 4 aprile 2016
… Si o soi jo, Lisute, e tu cui sêstu?
8 coments:
- Galliano ha detto...
-
La conte, plene di chei argagns che nus puartin intun mont virtuâl che nus fâs viodi di dut e di plui, nus fâs ancje capî che si stave miôr cuant che par divertînus o sivilavin, o cjantavin la melodie di mode, o zuiavin di platâsi, o a corisi daûr.
Ma!! Stant che dopo di ogni pas al ven chel altri, vuê si cjatin cun ducj chei imprescj che se no sin prudents nus scjafoin.
Une conte reâl che nus fâs pensâ
- 04/04/16, 16:33
- Yaio ha detto...
-
No crôt che chescj fonins-visions telemaledets a copin dute le ligrie dai vecjos o dai zovins ma a contribuisin a isolânus e ancje a copânus se no si sta atents par vie de sedentarisazion.
Dutcâs le conte a mi fâs pensâ cussí.
- 04/04/16, 20:10
- Luciano Marinig ha detto...
-
Ce biei timps Nelo cuant inte stale il nono al faseve il cjavalut di cjanusse cu le roncee,e il frut cjalave content cuistant manualitat a so volte,vue e cjatin dut za pront ma il plasè da la vite si dislid simpri plui
- 05/04/16, 14:10
-
-
Nelo, il nestri mont al è stât e al è ancjemò par noaltris come une bufule di savon. Chei dai "smartphones e vonde", no podaran mai capîlu. A son doi mont ch'a no si fevelin e s'a si fevelin a no si capissin, no val la pene insisti. Tant val lâ indevant te nestre bufule, sperant che cualchidun come Gelo e Checo a jentrin ogni tant a dai un cuc. Mandi Nelo, Bepi
- 05/04/16, 14:19
-
-
Nelo va sul messaggero di Udin vue cinc avril, cronache pagjne 21,a caratars cubitals contecurte a plen ingjustri. Lussian
- 05/04/16, 18:22
-
-
Nelo, se o sin rivâts a chest pont o vin di fâ ancje un mea culpa. Il progrès al à di lâ indenant, sigûr, ma se i nestris fis e nevôts a son cussì cjapâts cun chescj imprescj e je ancje colpe nestre. Cui aial paiât i smartfons di cinccent o sietcent euros ai fruts?
Fasìn un esam di cussience.
Dut cas la conte e fâs pensâ e no viôt che la situazion e vadi in miôr.
Mandi
- 06/04/16, 09:49
-
-
Nelo, se o sin rivâts a chest pont o varessin di fâ un pôc ancje un mea culpa.
Al va ben il progrès, di sigûr, ma cui aial paiât ai nestris fis e nevôts i smartfons di cinc o sietcent euros?
Fasìn un esam di cussience.
La conte e fâs pensà e jo no viôt che la situazion e vadi in miôr.
Mandi
- 06/04/16, 10:21
- Giovanni Nello Malisano ha detto...
-
Gracie Galiano, Jaio, Lussian, Paoli. Al è propit biel sintîsi dâ, par dile con Lussian, dopo vê publicade une conte, une pache su lis spalis. Cussì si è almancul sigûrs che cualchidun la vedi lete. Cun di plui i preseaments par ognidun e fasin si che contecurte no sedi dome un blog, ma une vere ostarie, indulà che i contecurtârs si cjatin par bevi un tai insiemi.
- 06/04/16, 16:42